Subota - 02 Jun,2012 - 09:34:00\nCBC ALBMNE Civilno društvo i lokalna samouprava Centar za razvoj nevladnih organizacija (CRNVO) u partnerstvu sa Centrom za promjene i rješavanje konflikata iz Albanije (PARTNERS) započeo je u maju 2012. godine realizaciju projekta “Civilno društvo i lokalna samouprava u jačanju društvene kohezije u Albaniji i Crnoj Gori”. Projekat prekogranične saranje Crne Gore i Albanije finansiran je od strane Evropske unije, iz druge komponente Instrumenta za pretpristupnu podršku 2007 – 2013. Glavni cilj projekta je viši stupanj integracije, razvoja i saradnje civilnog društva u oblasti jačanja društvene kohezije u Albaniji i Crnoj Gori. Pored toga, projekat teži povećanju nivoa razmjene ideja i znanja, kao i saradnje između organizacija civilnog društva, drustvenih grupa i lokalne samouprave iz obije zemlje.\nNedelja - 20 Novembar,2011 - 09:33:00\nSubota - 19 Novembar,2011 - 09:32:00\nČetvrtak - 01 Septembar,2011 - 09:36:00\nČetvrtak - 28 Jul,2011 - 09:37:00\nČetvrtak - 12 Maj,2016 - 09:16:00\nCentar za razvoj nevladinih organizacija je tokom prvog kvartala 2016. godine sproveo istraživanje o finansiranju nevladinih organizacija iz budžeta lokalnih samouprava u Crnoj Gori tokom 2015. godine.\nPonedeljak - 28 Mart,2016 - 10:53:08\nCentar za razvoj nevladinih organizacija CRNVO organizovao je, od 22. do 25. marta u Budvi trening na temu “Strateško planiranje i organizacioni menadžment” za predstavnike NVO u okviru kojih će biti formirani CRNVO resursni centri za organizacije civilnog društva.\nPetak - 16 Oktobar,2015 - 12:00:00\nIzvještaj „Civilno društvo u kreiranju i primjeni javnih politika" sadrži rezultate istraživanja koje je Centar za razvoj nevladinih organizacija (CRNVO) u proteklih pet mjeseci sproveo u cilju praćenja primjene Uredbe o načinu i postupku ostvarivanja saradnje organa državne uprave i nevladinih organizacija i Uredbe o postupku i načinu sprovođenja javne rasprave u pripremi zakona. Usvajanjem Uredbe o načinu i postupku ostvarivanja saradnje organa državne uprave i nevladinih organizacija prvi put su detaljno normirani ključni oblici saradnje između državnog i nevladinog sektora predviđeni Zakonom o državnoj upravi: informisanje nevladinog sektora od strane organa državne uprave, konsultovanje NVO prilikom izrade akata iz godišnjeg programa rada ovih organa, kao i učešće predstavnika NVO u radu radnih grupa i tijela koja formiraju starješine organa državne uprave. Sa druge strane, donošenjem Uredbe o postupku i načinu sprovođenja javne rasprave u pripremi zakona, prvi put je detaljno normiran način i postupak organizovanja javne rasprave, kao ključnog oblika učešća građana u procesu donošenja zakona.\nUto - 29 Septembar,2015 - 04:08:07\nIzvještaj o ispunjenosti principa dobrog upravljanja u jedinicama lokalne samouprave u Crnoj Gori.


Šabić je naveo da odgovor Ane Brnabić nije u skladu s „relevantnim pravnim i faktičkim činjenicama, te samim tim ni adekvatan suštini problema“.\n„Taj nadzor ne sprovodi se kontinuirano, nego samo povodom upozorenja poverenika, koja on inače nije dužan da daje. A i povodom upozorenja poverenika, iako se ona odnose samo na flagrantnije slučajeve kršenja zakona, nadzor se ne preduzima redovno“, rekao je Šabić.\n„Samo tokom ove godine, postupajući po zahtevima tražioca informacija, poverenik se 41 put obratio Vladi tražeći da ona postupi u skladu sa navedenom zakonskom obavezom i primenom prinude obezbedi izvršenje rešenja poverenika. Prema raspoloživim informacijama, Vlada ni u jednom od tih slučajeva nije to učinila“naveo je Šabić.\nDodao je da se sa mnogo skepse mora gledati na tvrdnju iz odgovora da „Vlada uredno i u roku“ postupa po zahtevima za pristup informacijama koje građani, mediji i drugi upućuju samoj Vladi.\n„Budući da je za zaštitu prava u slučaju Vlade nadležan Upravni sud, a ne poverenik, od suda bi trebalo tražiti preciznije podatke, ali poznat mi je nemali broj slučajeva u kojima Vlada nije postupala po zahtevima, pa ni po presudama Upravnog suda donetim po tužbama koje su zbog toga podnete“, rekao je Šabić.\nAna Brnabić Poverenik za informacije od javnog značaja Rodoljub Šabić Za slobodu medija Zahtev za informacije od javnog značaja\n← Ponovo rade VRANJSKE\nPriznanja sindikata Sloga za novinare Danasa →


Zvanično - Prekinuto fudbalsko prvenstvo Crne Gore, Budućnost šampion\nIzvor: Sportske.net, 07.Jul.2020, 19:17\nIzvršni odbor Fudbalskog saveza Crne Gore saopštio je danas da je prvenstvo prekinuto zbog širenja koronavirusa, sezona se registruje prema ostvarenim rezultatima, pa je šampionska titula pripala fudbalerima Budućnosti.\nBudućnost će kao šampion igrati u kvalifikacijama za Ligu šampiona, a drugoplasirana Sutjeska i trećeplasirana Iskra izborile su plasman u kvalifikacije za Ligu Evropa.\nPoslednjeplasirani Grbalj izgubio je status prvoligaša i naredne sezone takmičiće se u drugoj ligi.\nOtkazano je odigravanje utakmica polufinala i finala Kupa Crne Gore. Umesto osvajača Kupa četvrti predstavnik Crne Gore u kvalifikacijama za Ligu Evropa biće Zeta, četvrtoplasirani tim prve lige.\n"Uvažavajući trenutnu epidemiološku situaciju, odluke Nacionalnog koordinacionog tela, evidentirane slučajeve infekcije novim korona virusom medju fudbalerima i izrečene mere samoizolacije za odredjeni broj igrača klubova prve i druge lige, Izvršni odbor doneo je odluku o prekidu svih takmičenja. Odigravanje utakmica, odnosno održavanje sportskih manifestacija, nije moguće u Rožajama, Gusinju, Beranama, Bijelom Polju i Pljevljima što predstavlja ogromne probleme za organizaciju takmičenja", rekao je predsednik FSCG Dejan Savićević, prenele su Vijesti.\n"Ujedno, izricanje mera samoizolacije kompletnom seniorskom timu, stručnom štabu i zaposlenima u Budućnosti, epidemiološka istraživanja u klubovima koji su bili protivnici podgoričkog kluba tokom poslednjih 10 dana i u nekoliko klubova druge lige uslovljavaju dalji tok takmičenja i regularnost istih", dodao je Savićević.\nPrema trenutnom plasmanu registrovan je i poredak druge lige, posle 30 odigranih kola.\nŠampion je Dečić i naredne sezone igraće u prvoj ligi.\nDevetoplasirani Lovćen i desetoplasirani Otrant-Olimpik izgubili su status drugoligaša i naredne sezone takmičiće se u Ligi seniora Udruženja klubova FSCG – Jug.\nU ženskoj konkurenciji šampionsku titulu osvojile su fudbalerke Breznice iz Pljevalja i peti uzastopni će nastupiti u kvalifikacijama za Ligu šampiona.\nFudbalski savez Crne Gore apelovao je na sve škole fudbala da obustave trenažni proces do sticanja uslova za normalne treninge sa decom.\nNezavisne Novine: Korona prekinula fudbalsko prvenstvo Crne Gore, proglašeni šampioni\nKurir: BUDUĆNOST NOVI ŠAMPION CRNE GORE! Sutjeska, Iskra i Zeta u kvalifikacije za Evropu!\nB92: Crnogorci proglasili kraj prvenstva zbog koronavirusa\nVečernje novosti: Crnogorci prekinuli prvenstvo i proglasili šampiona


Foto: Ministarstvo odbrane Srbije | "Leteći tenk" nova snaga Ratnog vazduhoplovstva Srbije\nTanjug 14.08.2020 17:22\nHelikopteri Mi-35M, ruskog proizvođača "Rostvertol" iz Rostova na Donu, prvi put ušli su u naoružanje Vojske Srbije, a za stručna lica iz srpske vojske realizovana je obuka u Ruskoj Federaciji sa ciljem adekvatne eksploatacije, tehničkog održavanja i primjene tih moćnih helikoptera.\nTaj višenamjenski borbeni helikopter posjeduje zaštitu od dejstava pješadijskog naoružanja i opremljen je savremenim uređajima za navigaciju, digitalnim pokazivačima, elektronskim indikatorima i osmatračko-nišanskim sistemom.\nPilotima Ratnog vazduhoplovstva helikopteri Mi-35 donijeli su izazove ovladavanja novim, zahtjevnijim sistemima u odnosu na one kojima su upravljali do sada, ali i dodatni nivo zaštite.\nRezervoari za gorivo obloženi su materijalom koji sprečava curenje goriva i eksploziju pri pogotku, a radi smanjenja infracrvenog odraza na izduvnim cijevima motora ugrađeni su sistemi za smanjenje temperature izduvnih gasova.\nPo završetku obuke u Ruskoj Federaciji, u Srbiji je realizovana i borbena obuka posada na novim helikopterima Mi-35. Iako je zahtjevna, piloti su pokazali da su osposobljeni za realizaciju svih borbenih zadataka.\nMaterijalni status pilota i letača u Ratnom vazduhoplovstvu direktno je poboljšan povećanjem plata, te su, primjera radi, prvi put od ove godine plate vojnih pilota izjednačene sa platama pilota u Ministarstvu unutrašnjih poslova.\nNabavkom novih vazduhoplova piloti i letači Vojske Srbije danas imaju višestruko povećan broj naleta i sve potrebne uslove da se profesionalno razvijaju. Pođednako kao opremanje, ozbiljan program usavršavanja, neprekidno kondicioniranje i održavanje postignutih sposobnosti naših pilota doprineli su unapređenju operativnih sposobnosti Ratnog vazduhoplovstva i PVO, kao i sposobnosti Vojske Srbije da odgovori na sve potencijalne izazove i pretnje, navedeno je u saopštenju.


Noćna mora uoči Božića: kompromitovani finansijski kredencijali trećine onlajn kupaca | Adria Daily\nZahvaljujući Crnom petku koji se tradicionalno održava u novembru, groznica neumerene praznične kupovine je zvanično počela! Ona je praćena božićnim i novogodišnjim darivanjem, a onda i januarskim rasprodajama. Ipak, vredi znati bi ciljanje bankovnih kredencijala i onlajn naloga potrošača od strane sajber kriminalaca ove sezone moglo biti u punom jeku. Kao što je pokazao izveštaj kompanije Kaspersky Lab “Od praznične zabave do praznične panike: božićno onlajn upravljanje novcem”, onlajn kupovina je jedna od najpopularnijih aktinosti na internetu, a jedina aktivnost ispred nje je razmena i-mejlova. I dok je većina ljudi (93%) svesna finansijskih sajber pretnji, 32% je doživelo da njihovi finansijski kredencijali padnu u pogrešne ruke.\nZa više rezultata izveštaja “Od praznične zabave do praznične panike: božićno onlajn upravljanje novcem”, posetite ovu stranicu.


Stara srpska poslovica kaže da se prase ne goji pred Božić. Ipak, uprkos brojnim plaćenim savetnicima i besplatnim mudrostima, izgleda da njih nema ko da sluša. Tek pre dolazak stranih predstavnika ili suočeni s pretnjama, vlasti u Srbiji se preobraćuju u odgovorne i racionalne političare koji se brinu za interese svoje zemlje.\nJer kako drugačije objasniti činjenicu da se baš u danu u kome ministar unutrašnjih poslova putuje na “brifovanje” zbog problema koji preti da ugrozi teško dobijeni liberalizovani vizni režim objavljuje da su uhapšeni odgovorni za izdavanje lažnih dokumenata lažnim azilantima.\nNo, nije to prvi slučaj “munjevitog” reagovanja u slučajevima bilo dolaska stranih predstavnika, bilo otvaranja nekog od problema koji stoje na putu ka kandidaturi za EU. Već su poslovične potere za Ratkom Mladićem pred dolazak Serža Bramerca, usvajanje zakona navrat-nanos praksa je parlamenta koji, obarajući rekorde, dnevno katkada usvaja po četrdesetak propisa... Previše slučajnosti i previše isforsiranih poteza da bi ih se moglo pripisati prstu sudbine.\nVerovatno je stoga ono prase s početka, ma koliko se u Srbiji pozivali na tradiciju i svetlu svinjogojstvenu prošlost, poprilično neuhranjeno i ne prolazi baš na tržištu.


Vlada Srpske se ponovo predomislila – BiGportal.ba\nVlada Srpske se ponovo predomislila\nNakon jučerašnje informacije o prihvatanju Ugovora o osnivanju transportne zajednice između EU i jugoistočne Evrope koju je dala Vlada RS, današnjim zaključkom Vlada RS je demantovala svoj stav, dat nakon oštrih kritika i pritiska iz Brisela.\nOvim je Vlada ponovo dovela u pitanje sutrašnje potpisivanje Ugovora šest premijera zemalja zapadnog Balkana, prenose agencije pozivajući se na izvore bliske Savjetu ministara BiH.\nNovim zaključkom, navode ovi izvori, Vlada RS postavlja uslov i sugeriše pravila koja su u potpunosti neprihvatljiva i ni na koji način nisu bile teme razgovora pri formulirsanju Ugovora i pri usaglašavanju njegovih stavova.\n– Ovim zaključkom Vlada RS jasno opstruiše evropski put BiH, a ukoliko BiH ostane izvan Ugovora o transportnoj zajednici s EU-om, upozoravaju ti izvori, gubici će biti nesagledivi.\nBiH će izgubiti mogućnost za liberalizaciju željezničkog sektora i priliku da željeznička preduzeće intenzivno rade na provođenju reformi kako bi se osposobila za tržišnu konkurenciju te mogućnost ulaganja u infrastrukturu što predstavlja interes svih građana BiH.\n– Ovim neprihvatljivim stavom Vlade RS gubi se i izuzetno važna mogućnost finansiranja projekata od donatora i međunarodnih finansijskih institucija, posebno kroz investicioni okvir za zapadni Balkan. Istovremeno, prijedlog Vlade RS o uvođenju rotacije u predstavljanju BiH u međunarodnim ugovorima je neprihvatljiv kako za Savjet ministara, tako i za Vladu FBiH.\nVlada je juče nakon oštrih kritika iz Brisela zbog blokade da BiH pristupi transportnoj zajednici zemalja zapadnog Balkana, čije sjedište će biti u Beogradu, dala pristanak, ali je to jutros uslovila zahtjevima, koje nije moguće ispuniti.\nVlada traži da da Savjet ministara usvoji zaključak kojim će se utvrditi da u definisanju stavova u ime BiH, koji će biti prezentovani u okviru Sekretarijata transportne zajednice, učestvuju tri nadležna ministarstva – Ministarstvo komunikacija i transporta BiH, Ministarstvo prometa i komunikacija FBiH i Ministarstvo saobraćaja i veza Srpske.\nVlada prihvata nacrt ugovora ukoliko usaglašene i definisane stavove naizmjenično prezentuju i zastupaju nadležni ministri Savjeta ministara, Federacije BiH i Republike Srpske, po sistemu rotacije.\nBrisel je već Vladu RS označio da vodi izolacionu politiku, što nije dobro za Republiku Srpsku, kada se i predsjednik RS Milorad Dodik nalazi pod sankcijama SAD.


Održana Zelena debata „I priroda i društvo”\nU okviru ciklusa Zelena debata, tribina „I priroda i društvo” održana je u sredu, 24. januara, u Klubu „Tribina mladih” Kulturnog centra Novog Sada. Autor i moderator bio je Danilo Koprivica.\nOvu, dvadesetu po redu Zelenu debatu činile su dve naizgled zasebne programske celine. U prvom delu, autor i moderator Danilo Koprivica podsetio je na najznačajnije trenutke sa prethodnih sesija i zahvalio je prof. dr Vladanu Popoviću i dr Zoranu Milankovu na izuzetno zapaženom izlaganju koje je debatu „Homeopatija i(li) medicina” učinilo najkvalitetnijom i najposećenijom u 2017. godini.\nDr Zoran Milankov, specijalista oralne hirurgije, homeopata i istaknuti član Udruženja za klasičnu homeopatiju „Haneman”, veliki je zagovornik homeopatije, ali je kao doktor klasične medicine svestan da kod pojedinih stanja pacijenata njena neadekvatna primena može više da šteti nego da koristi.\nOvom prilikom dr Milankov je upoznao publiku sa rezultatima studije tima autora koja u laboratorijskim uslovima dokazuje uticaj morfogenetskog informacionog polja fibroblasta na zdrave i na tumorske ćelije. On je potom objasnio šta se podrazumeva pod pravom homeopatijom.\n– Prava homeopatija podrazumeva da homeopata prolazi određenu obuku i da nauči da radi posao homeopate, odnosno, obučava se u klasičnoj homeopatiji koja ima svoje standarde, udruženja i saradnju na svetskom nivou, gde praktično predstavlja neku vrstu nauke – objasnio je dr Milankov i naglasio da je, za razliku od kvazihomeopatije, homeopatija nastala pre oko 200 godina i potpora je klasičnoj medicini.\nU drugom delu debate, Koprivica je najavio mini-seriju debata posvećenu ljudima koji su izabrali da im život u prirodnom okruženju bude svakodnevica. U naredne dve sesije, u februaru i martu, biće reči o interesantnim i uspešnim naporima triju porodica. Prva je porodica Krstić („Marinin i Vukov raj”), koja je posle mnogih putovanja po svetu za sebe osmislila skladan život sa prirodom kod Hopova.\nDruga porodica, porodica Rakarić, napustila je gradsku zonu i svoju oazu našla u Rakovcu na Fruškoj gori, a porodica Đupovac je za svoj zdrav način života izabrala selo Jevremovac kod Šapca.\nU sva tri slučaja reč je o obrazovanim ljudima koji su, svako na sebi svojstven način, pronašli mir i nadahnuće za skladan porodični život i uspešan profesionalni rad.


JKP Komunalno: Radnici zbog manjka plata stupili u štrajk - Kameleon M&M\nPočetnaVijestiTuzlanski kanton\tJKP Komunalno: Radnici zbog manjka plata stupili u štrajk JKP Komunalno: Radnici zbog manjka plata stupili u štrajk\nRadnici Javnog komunalnog preduzeća Komunalno Živinice trenutno ne rade.\nTraže od menadžmenta da im isplati zaostale plate. Posljednju su dobili za februar.\nRadnici ističu da im je firma dužna za pošteni rad namiriti plate, koje ionaku nisu velike i teško sastavljaju kraj s krajem i kad ih dobiju.\nRačun je blokiran od strane JKP VIK Tuzla na oko dva miliona KM, saopštili su nezadovoljni radnici.


Christian Schmidt se sastao s novim austrijskim šefom diplomatije: "Jačanje državnih institucija, funkcionalnost i vladavina prava su uslovi koje je potrebno ispuniti"\nVisoki predstavnik Christian Schmidt sastao se u Sarajevu sa austrijskim ministrom evropskih i međunarodnih poslova Michaelom Linhartom s kojim je razgovarao o aktuelnoj političkoj situaciji u Bosni i Hercegovini.\n“Jačanje državnih institucija, funkcionalnost i vladavina prava su uslovi koje je potrebno ispuniti da BiH postepeno izađe iz međunarodne supervizije i krene putem članstva u EU. Prema tome, napori na podrivanju efikasnosti države bi značili i djelovanje protiv interesa građana”, rekao je visoki predstavnik.\nMinistar Linhart je podvukao da “visoki predstavnik i OHR mogu računati na stalnu i snažnu podršku Austrije. Mandat visokog predstavnika je i dalje od suštinskog značaja za stabilnost i konsolidaciju ove zemlje i njenog puta ka članstvu u EU”.\nOznačeno AustrijaChristian SchmidtMichael LinhartOHR\nŠaulić sakrio dva miliona eura od porodice, a evo koji su uvjeti da se pristupi njima


Šamac: Donacija proizvođačima mlijeka • Preduzetnički Portal RS\nVi ste ovdje: Početna / Vijesti / Šamac: Donacija proizvođačima mlijeka\nŠamac: Donacija proizvođačima mlijeka\nUdruženju proizvođača mlijeka opštine Šamac danas su uručena dva rolobalera, koji su donacija Međunarodnog fonda za poljoprivredni razvoj, vrijednosti preko 75.000 KM od čega 70% se finansira kroz IFAD projekat u okviru Ministarstva, opština Šamac 10% i Udruženje mljekara Šamac 20%.\nU okviru projekta „Razvoj poslovanja na selu“ realizuju se aktivnosti na jačanju organizacija poljoprivrednih proizvođača – udruženja i zadruga.\nJedna od planiranih aktivnosti bila je i nabavka zajedničke mehanizacije i opreme koja će koristiti članovima udruženja i zadruga u okviru njihovih poslovnih aktivnosti koje su predstavili u formi prijedloga poslovnog plana, u saradnji sa savjetodavnom službom Ministarstva poljoprivrede, šumarstva i vodoprivrede Republike Srpske i terenskim konsultantima Jedinice za koordinaciju poljoprivrednih projekata.\nNačelnik opštine Šamac Đorđe Milićević istakao je zadovoljstvo projektom koji se realizuje kroz IFAD projekat u okviru Ministarstva poljoprivrede RS i rekao da je ovo treća komponenta koja pomaže Udruženjima širom RS.\n„Raduje me dobra koodrinacija Službe za lokalno ekonomski razvoj u opštini Šamac sa jedinicom za koordinaciju poljoprivrednih projekata u ove dvije godine. Bitno je da imamo jaku Službu za lokalno ekonomski razvoj, te da kvalitetne projekte kandidujemo ka IFAD – u sa kojim imamo dobru saradnju“ – kaže Milićević.\nOn dodaje da je apsolutna opredjeljenost opštine Šamac da sa viših nivoa vlasti povlači značajna sredstva.\n„Ovaj projekat je veoma bitan za Udruženje mljekara i od primarnog značaja je za razvoj poljoprivrede na ovom području“ – naglašava Milićević.\nDirektor Agencije za agrarna plaćanja RS Savo Minić ističe da je ovo jedan u nizu projekata Vlade RS ministarstva poljoprivrede šumarstva i vodoprivrede preko jedinice za realizaciju projekata podrška mljekarima u Šamcu.\nOn je dodao da je podrška poljoprivrednoj proizvodnji u RS samo u ovoj godini povećana za 18%, te da se radi o 11 miliona maraka više, te da su mljekari korisnici i drugih vidova podsticaja.\nOn kaže da su mljekari sa šamačkog područja korisnici i sredstava za navodnjavanje, te da je cilj Vlade RS i Ministarstva da poljoprivredni proizvođači budu konkurentni na tržištu, a da poljoprivreda bude preteča u regionu.\nPredsjednik Udruženja mljekara Šamac Marijan Bogdanović ističe da je šamačko Udruženje jedno od rijetkih u koje je dobilo najveći paket.\n„Ova donacija za nas puno znači, jer su svi prepoznali naš rad. Uz ove mašine ćemo povećati bolji kvalitet mlijeka i količinski puno više po jednoj kravi“ – kaže Bogdanović.\nhttp://www.preduzetnickiportalsrpske.net/wp-content/uploads/2018/09/mljekari-samac.jpg 591 990 Daliborka Gavrilovic Kujundzic http://www.preduzetnickiportalsrpske.net/wp-content/uploads/2016/06/LOGO-LAT.png Daliborka Gavrilovic Kujundzic2018-09-06 15:52:192018-09-06 15:52:39Šamac: Donacija proizvođačima mlijeka\nNovi Grad: Od danas elektronsko poslovanje Modriča: Održan Sajam privrede


Golman Vojvodine Simić: Svakodnevno radimo na tome da budemo bolji - SPORTSKI ŽURNAL\nGolman Vojvodina Nikola Simić rekao je da njegova ekipa želi da se vrati na pobednički kolosek i da svakodnevno radi na tome da bude bolja\nVojvodina je u subotu izgubila u Bačkoj Topoli od TSC-a sa 1:0, a Simić žali što njegov tim nije iskoristio šanse u prvom poluvremenu.\n"Sigurno da nismo zadovoljni porazom. Išli smo da pobedimo, ali neke šanse u prvom poluvremenu nismo iskoristili. Najbolju koju smo imali mogla da je prelomi meč u našu korist. Nažalost, to se nije dogodilo", rekao je Simić za klupski sajt.\n"Na početku drugog poluvremena primili smo gol i onda su usporili tempo i utakmica je otišla u drugom pravcu. Želeli smo da preokrenemo, ali nismo uspeli", dodao je on.\n"Idemo na pobedu, kao i na svakoj utakmici do sada. Želimo da se vratimo na pobednički kolosek pred našim navijačima i da uhvatimo niz dobrih partija. Svakodnevno radimo na tome da budemo bolji i da ispravimo greške. Dešava nam se da padnemo tokom meča, ali svesni smo toga i ispravićemo i to", rekao je on.\n"Želimo da budemo u prve četiri ekipe i nadam se da ćemo u tome uspeti. Vojvodini je tamo svakako mesto", zaključio je Nikola Simić.\nUtakmica Vojvodina - Radnički na programu je u nedelju u 20.00.\nFudbaleri Napretka i Novog Pazara danas otvaraju 14. kolo\nчудно и невероватно · 27 septembar, 2021 17:08\nZubus72 · 27 septembar, 2021 18:22\nŠta ti pričaš dečko... · 27 septembar, 2021 19:23


Vlada Srbije usvojila je na poslednjoj sednici Uredbu o utvrđivanju Programa dodele bespovratnih sredstava za kupovinu seoske kuće sa okućnicom na teritoriji Srbije za 2021. godinu.\nMaksimalni iznos za kupovinu kuće 1,2 miliona dinara\nMaksimalni iznos bespovratnih sredstava predviđen za kupovinu seoske kuće sa okućnicom koji će država davati iznosi 1,2 miliona dinara i ukupna vrednost seoske kuće sa okućnicom ne može biti veća od tog iznosa, navodi se u Uredbi.\nU pratećim dokumentima navodi se da Ministarstvo za brigu o selu dodeljuje bespovratna sredstva za celokupni iznos procenjene tržišne vrednosti nepokretnosti.\nMinistar Milan Krkobabić nedavno je najavio da će konkurs biti raspisan 28. juna.\n29/06/2021 | 15:54\nPitam se da li će i ovaj konkurs unapred biti podeljen kao i socijalni stanovi?


Tražimo poštene izbore - Glas Podrinja\nNEBOJŠA ZELENOVIĆ GOVORIO NA PROTESTU U NOVOM SADU\nGradonačelnik Šapca Nebojša Zelenović govorio je na protestu u Novom, Sadu.On je rekao da "pobunjena Srbija", u gradovima i opštinama, neće biti deo parlamenata, neće učestvovati u radu nacionalnog parlamenta, jer su to institucije koje danas u Srbiji ne rade i nemaju smisla.\n- Ne možemo da dajemo legitimitet najvažijim ustanovama koje ne služe za ono što su osnovane. Situacija je ista, u nacionalnom parlamentu nema debate, u društvu nema debate i zato pobunjena Srbija i njeni predstavnici u nacionalnom i lokalnim parlamentima do daljnjeg neće učestvovati u radu - rekao je Zelenović na protestu.\n- Da imamo poštene izbore. Mi smo napravili tim stručnjaka da kažu šta ne valja i oni će u kratkom roku predložiti promene, pa neka onda Vučić kaže da profesori, stručnjaci, ugledni novinari, nisu u pravu. Opozicija na taj način nudi vlastima dijalog, ali predsednik Srbije Aleksandar Vučić ne želi da razgovrava sa njima zbog straha od gubitka pozicije. Onog trenutka kada se taj dijalog otvori i kada mediji i RTS počnu da rade svoj posao pošteno, šta mislite koliko će Vučić osvojiti na izborima? Ni 15 odsto - dodao je Zelenović.\nTa promena sistema, po Zelenovićevom mišljenju, neće se desiti sve dok milioni građana Srbije ne dobiju priliku da pošteno odlučuju o tome ko će ih voditi na poštenim izborima i dok ljudi ne počnu neposredno da odlučuju o svom novcu.\n- U mom Šapcu 100.000 ljudi svake godine odlučuje o novcu koji su dali od svog poreza na imovimu u 50 mesnih zajednica. Dva miliona evra neposrednog odlučivanja građana o tome šta je za njih važno. Ko se plaši da čuje šta je narodna volja i stvarne potrebe ljudi? Dokle da živimo poniženi i bez prava da bilo šta kažemo - zapitao se on.\nProtestna šetnja "Svi kao jedan - 1 od 5 miliona", 24. u Beogradu, počela je okupljanjem kod Terazijske česme. Skup je započet minutom ćutanja posvećenom devojčici Leni Ilić (16), osmoj žrtvi "autobusa smrti", koja je preminula posle pet meseci borbe za život u bolnici u Nišu. Građanima su se obratili novinar Glasa Podrinja Nenad Kulačin, profesorka Biološkog fakulteta Biljana Stojković i Dalibor Stanojević, organizator protesta "1 od 5 miliona" u Knjaževcu, koji je, kako je saopštila DS, čiji je član pretučen u noći između petka i subote.


Noć muzeja u dvorištu Crvenog krsta, super radio niš\nBoban Kocev maj 18, 2013 16:27 h Vesti 0\nPortret Milojka Lešjanina izložen u salonu Crvenog krsta, Foto: Super radio\nU Noći muzeja ljubitelji umetnosti, ali pre svega istorije imaće priliku da pogledaju postavku u dvorištu organizacije Crveni krst Niš povodom 150 godina Međunarodnog Crvenog krsta i 135 godina Crvenog krsta u Nišu.\nKoliki je znacaj ove organizacije u svetu, kako i kada je formiran Crveni krst u Srbiji i Nišu, da li je ovo najstarija socijalno-zdravstvena institucija u Nišu, preteca Hitne pomoci, Vojne i Gradske bolnice, Doma za nezbrinutu decu – sve cete to moci da saznate u Noci muzeja u subotu, 18. maja.\nPredavanje na temu istorije Crvenog krsta, o najznačajnim aktivistima, osnivačima i ljudima koji su kroz istoriju vodili Crveni krst u Nišu govoriće sekretar niškog Crvenog krsta Stojan Prokopović od 21 sat u izložbenom salonu ove organizacije.\nKasica za prikupljanje donacija korišćena do sredine 60ih godina. Nosila su je deca aktivisti Crvenog krsta, Foto: Super radio\nTakođe, večeras će biti izloženi eksponati koji svedoče o učešcu ove organizacije u svim značajnim istorijskim momentima u Srbiji, predmeti koji su korišceni u radu Crvenog krsta u ratovima, ali i izmedu dva rata.\nTakođe u dvorištu Crvenog krsta u Obrenovićevoj 39 večeras će biti izložene slike mladih, perspektivnih, ali nedovoljno afirmisanih umetnika – Stefana Sladića, Ognjena Tepavčevića, Darka Nikolića, Dušana Stankovića, Nikole Stankovića i Mladean Stankovića.\nOni su kao grupa do sada izlagali tri puta: u Evropskoj kući 2009, niškoj Tvrđavi 2010. i u Kupina bioskopu 2012. godine.


Beograd - Benetton prodavnice - MIAMARA\nBenetton je italijanski porodični brend sa dugotrajnom prestižnom tradicijom koja počinje jos davne 1965 godine u Italiji. Poznate Benetton boje, autentična moda i kvalitet materijala, izazovne kamapnje koje su pomerile granice i transformisale društvo su osnove brenda.\nBenetton – omiljeni porodični brend\nBenetton je za sve generacije, sa savršenom ponudom proizvoda za sve prilike i aktivnosti u toku dana i cele godine. Savršen mix komfora, kvaliteta, atraktivnog italijanskog dizajna, raznovrsnih boja i zabave odlikuje brend i Benetton prodavnice i čini ih posebnim i jedinstvenim.\nOsnivač brenda, Luciano Benetton, se tokom 2018. godine vratio na čelo kompanije i stavio do znanja da će se italijanski brend vratiti svojim korenima i zasigurno biti jedan od vodećih u svojoj klasi. Zato su kampanje poverene čuvenom fotografu Olivieru Toscani koji je zaslužan za revolucionarne kampanje Benetton tokom 80-ih i 90-ih uz Žan Šarla Kastelbažak kao glavnog kreativnog direktora.\nEklektični pop koncept Jean-Charles de Castelbajac za kolekciju proleće/leto 2020 United Colors of Benetton izražen je u „lakoj“ garderobi za ljude ovog milenijuma. Odeća je dizajnirana da traje večno – razigrane rainbow pruge, platneni kaputi u jarkim bojama, mikro i makro cvetni print na midi suknjama. Castelbajac je mešao simbole mora simbole kao što su sidra, nautičke pruge i čvorovi sa izvanrednim bojama koje su zaštitni znak prestižnog italijanskog brenda.\nBenetton Beograd – lokacije prodajnih objekata\n+381 11 455 84 30


od Admin taj Ned Jun 01, 2008 4:00 pm\nNovi vihor rata 1941. godine zatekao je Rumu kao jedno od središta nemačke nacionalne manjine u Vojvodini, ali je svejedno veliki broj Rumljana dao svoj doprinos antifašističkoj borbi kako u Sremu, tako i širom zemlje. Krajem II svetskog rata, sticajem istorijskih okolnosti, etnička slika grada se umnogome promenila pošto je veći deo pripadnika nemačke nacionalne manjine pre oslobođenja oktobra 1944. godine, napustio grad, a neposredno po završetku rata na područje Rume naselili su se kolonisti iz raznih krajeva Jugoslavije. Istorija se, na neki način ponovila 90-tih godina XX veka, kada je na ovo područje došlo je preko 10000 izbeglih, prognanin i raseljenih lica sa ratom zahvaćenih područja.\nOvo predstavljanje istorije Rume ne bi bilo potpuno bez osvrta na neke od najznačajnijih i najumnijih ljudi svoga vremena koji su životom i delom zadužili ne samo Rumljane, već i ceo naš narod, pa i domaću, ali i svetsku, nauku i kulturu. To su: Atanasije Stojković- naučnik, književnik i pisac prve Fizike na srpskom jeziku,Teodor Filipović ( Boža Grujović ) prvi sekretar Praviteljstvujuščeg Sovjeta u Karađorđevoj Srbiji i tvorac značajnog pravnog dela “Ustrojenije Sovjeta”, Atanasije Teodorović – prvi profesor srpskog Liceja, Dimitrije Matić – državnik i zakonodavac, Teodor Toša Andrejević Australijanac - muzičar, dr. Žarko Miladinović- javni radnik, političar i ministar u vladi Kraljevine SHS i drugi.


U narednih šest meseci u BG još tri nova kluba za stara lica\nBEOGRAD – Svaka ozbiljna država svoj stepen napretka meri prema odnosu koji daje svojim građanima, i u narednih šest meseci biće otvorena još tri nova kluba, na Voždovcu, Zvezdari i do kraja godine, u Železniku, poručeno je tokom obilaska obnovljenog Kluba za stara lica na Autokomandi.\nPredsednik Skupštine Grada Beograda Nikola Nikodijević je rekao da je ovaj klub na Voždovcu putokaz kako treba da izgledaju i ostali klubovi za stara lica.\n„Zaista sam impresioniran energijom, i pre svega želim da se zahvalim ljudima koji rade ovde, i koji mogu da posluže kao primer mlađima. Korisnici imaju radionicu za tkanje, muzičku i likovnu sekciju, kao i prostor za rekreaciju, prvi takve vrste u Beogradu“, rekao je Nikodijević.\nKako je naveo, cilj politike koja se vodi je da postoji veliki broj kvalitetnih programa za sve starije sugrađane.\n„Postoji dosta različitih vrsta socijalnih usluga koje Beograd izdvaja, deset klubova je otvoreno u zadnje tri, četiri godine, a četiri u opštinama u kojima nikada nisu postojali klubovi“, rekao je Nikodijević.\nKako je dodao, moralna obaveza naseg društva je da najveću pažnju posveti najstarijim sugrađanima, koji su kako ističe, stvarali ovaj grad i zemlju.\n„Mi onima sa najtežim materijalnim statusom dajemo subvencije pri plaćanju komunalnih usluga, i stariji od 65 godina će i dalje moći da koriste javni prevoz sa godišnjom kartom od 400 dinara“, naglasio je Nikodijević.\nOn je dodao da svaki sugrađanin ima pravo da dostojenstveno živi i da će Beograd za sve njih uvek biti na usluzi.\n„Socijalna služba iz godine u godinu unapređuje kvalitet socijalnih usluga što je osnovna uloga nas kao društva i zato verujem da ćemo otvoriti još mnogo ovakvih klubova u narednom periodu“, zaključio je Nikodijević.\nSekretarka za socijalnu zaštitu Nataša Stanisavljević izjavila je da je budzet Sekretarijata za socijalnu zaštitu za 2020. godinu veći za tri odsto, što podrazumeva oko 130 miliona dinara više u budzetu.\n„To će omogućiti bolje uslove za život i kada su u pitanju zaposleni u ustanovama socijalne zaštite, Beograd je obezbedio dovoljno sredstava, i već sa novembarskom platom zaposlenima je isplaćeno povećanje od devet odsto“, istakla je Stanisavljević.\nKako je dodala, budzet za narednu godinu je socijalno razvojan i odgovaran prema svojim građanima, sa većim brojem usluga i bez dugovanja.\nDogađaju je prisustvovao i vršilac dužnosti direktora „Gerontološkog centra Beograd“, Srđan Dimitrijević.


RAPORT SA BLEDA "Brđani" odradili prvi trening u Sloveniji, kondicioni trener vodio glavnu reč (FOTO) - MaxBet Sport\nRAPORT SA BLEDA “Brđani” odradili prvi trening u Sloveniji, kondicioni trener vodio glavnu reč (FOTO)\nFudbaleri Čukaričkog doputovali su u četvrtak na Bled gde će da se pripremaju za narednu sezonu. U Sloveniji će da ostanu do 30. juna i za to vreme će da odigraju pet utakmica.\nFINSKA: U subotu od 16 igraju HJK Helsinki – Oulu, a u kladionici MaxBet je kvota na pobedu domaćina 1.25.\nOvog petka je već određen jedan trening, a u večernjim satima je drugi. Kako to uvek biva na početku priprema, trening je bio dosta naporan. Kondicioni trener Igor Delibašić je radio sa fudbalerima tokom većeg dela treninga.\nUglavnom se radilo bez lopte, ali su fudbaleri pred kraj treninga odigrali “ševu”. Dva treninga su planirana i za subotu, a u nedelju je prva provera. Od 11 časova je rival Celje, a fudbaleri jedva čekaju da pokažu šta su radili na treninzima.\nInače, fudbaleri su smešteni u isti hotel kao i prošle godine, a do terena na kojima su trenirali i prošlog leta im treba deset minuta. Svi su zadovoljni uslovima, a i sunčano vreme im ide na ruku.\nKako izgledaju pripreme “brđana” pogledajte u u galeriji ispod teksta.\nRADI SE PUNOM PAROM Defanzivac produžio ugovor sa Vojvodinom\nTagovi:FK ČukaričkiSuperliga SrbijeSuperliga Srbije 2022/23.Top2Top3\nŽelja pančevačkog Želje je – Superliga! Kraj Tamiša stigla nova pojačanja


Grci pobedili Češku, ali nedovoljno za četvrfinale - Mundobasket - Dnevni list Danas\nPočetna » Sport » Mundobasket » Grci pobedili Češku, ali nedovoljno za četvrfinale\nGrci pobedili Češku, ali nedovoljno za četvrfinale\nKošarkaška reprezentacija Grčke pobedila je danas selekciju Češke sa 84:77 (18:12, 14:21, 25:16, 27:28) u poslednjem meču Grupe K Svetskog prvenstva u Kini, ali joj to nije bilo dovoljno za plasman u četvrtfinale.\n0Piše: Beta 09. septembra 2019. 13.43\nFoto: Beta/ AP Photo/Ng Han Guan\nGrčka je upisala treći trijumf na šampionatu, koliko ima i Češka, ali nije uspela da slavi sa najmanje 12 poena razlike. Na drugoj strani, Česi su napravili veliki korak ka četvrtfinalu, odnosno sada im je potrebno da Amerikanci slave u meču protiv Brazila.\nNajefikasniji u redovima Grčke na današnjem meču bio je Nik Kalates sa 27 poena, Kostas Slukas je dodao 16, a Janis Adetokunbo 12 poena. U selekciji Češke najbolji je bio Jaromir Bohačik sa 25 poena.\nKošarkaši Litvanije su se pobedom oprostili od šampionata, pošto su danas u poslednjem kolu Grupe L slavili protiv Dominikanske Republike sa 75:55.\nLitvanija je tačmičenje završila sa tri pobede i dva poraza.\nNajefikasniji u redovima Litvanije bili su Jonas Valančijunas i Lukas Lekavičijus sa po 19 poena, dok je u poraženom timu najbolji bio Rigoberto Mendoza sa 14 poena.\nČeška, Grčka, Košarka, mundobasket, svetsko prvenstvo u kosarci\nPAO pobedio faulom\nSrbija osvojila peto mesto na Svetskom prvenstvu u košarci


Za otvoreniji proces evropske integracije - EUIC Podgorica\nZa otvoreniji proces evropske integracije\nPODGORICA, 15. maj 2017. – Ministarstvo evropskih poslova Crne Gore i Centar za demokratsku tranziciju potpisali su danas u EU Info centru Memorandum o saradnji koji predstavlja osnovu za buduće zajedničke inicijative za povećanje otvorenosti procesa evropske integracije, kao i veće uključivanje civilnog društva i građana u proces pristupanja Crne Gore Evropskoj uniji. Memorandum su potpisali ministar evropskih poslova Aleksandar Pejović i predsjednica CDT-a Milica Kovačević.\n„Radujem se današnjoj mogućnosti da potpišem ovaj sporazum i na osnovu njega u narednim mjesecima da organizujemo zajednički rad koji treba da dovede do povećanja otvorenosti i boljeg uvida građana u sadržaj rada Ministarstva evropskih poslova, ali i u širi proces integracije, kao što su pregovori, ali i korištenje predpristupne podrške EU – IPA-e“, kazao je Pejović na potpisivanju.\nMemorandum, između ostalog, podrazumijeva međusobno informisanje, ali i objavljivanje važnih dokumenata koji se tiču pristupnih pregovora, organizaciju foruma, okruglih stolova, konferencija, kao i osmišljavanje i sprovođenje edukativnih programa i medijskih kampanja.\nMilica Kovačević iz CDT-a podsjetila da je ta organizacija prethodno izradila i uputila Ministarstvu evropskih poslova predlog praktične politike za unapređenje transparetnosti i otvorenosti ove institucije.\nNakon potpisivanja Memoranduma o saradnji, održana je panel debata “Otvorenost i participativnost u procesu evropskih integracija”.\nPejović je istakao da su Vlada i Ministarstvo evropskih poslova posvećeni unapređenju transparentnosti svoga rada, kao i otvorenosti i inkluzivnosti pregovaračkog procesa, te da je u tu svrhu odlučeno da se uskoro objave pregovaračke pozicije za 18 otvorenih poglavlja, što uz trenutno objavljene četiri, čini preko dvije trećine usvojenih pozicija.\nPejović je ukazao i na stalan porast nivoa informisanosti građana o pregovorima Crne Gore sa EU. Posljednja ispitivanja pokazuju da je skoro 40 odsto građana uglavnom informisano, a 10 odsto u potpunosti.\nVideo konkurs „Moje putovanje u Evropu“


Udruženje poduzetnika Velika Kladuša: „Djelujemo u najnepovoljnijem ambijentu za realni sektor u BIH“ | Trend Radio Velika Kladuša\nNa inicijativu grupe poduzetnika sa područja općine Velika Kladuša, 2007. godine sazvana je Osnivačka skupština, te je time osnovano Udruženje poduzetnika Velika Kladuša kao nevladina i neprofitna organizacija. U proteklih 12 godina rada, bilo je perioda aktivnog i manje aktivnog djelovanja samog Udruženja. Sadašnji Upravni odbor izabran je prije dvije godine na čelu sa Ibrahimom Đedovićem, vlasnikom firme Ben-Mal Group.\n„Udruženje poduzetnika općine Velika Kladuša je neprofitno, nepolitičko udruženje građana koje ima za cilj kreiranje ili stvaranje doprinosa za razvoj boljeg poslovnog ambijenta na prostoru Općine. Ono što je neshvatljivo jeste da je na području velikokladuške općine trenutno najnepovoljniji ambijent za realni sektor u BIH. Kad to kažem, imam na umu činjenicu da sve što se zbiva trenutno u Općini Velika Kladuša a vezano je za privredu, vrti se oko JKUP Komunalije, gdje je kompletna Općina neka vrsta servisa ili menadžmenta tom preduzeću. Ovo preduzeće Općina donira sa ogromnim novcem, čija je potrošnja netransparentna u najmanju ruku a ta sredstva se uzimaju iz budžeta, tj. od privrednih subjekata koji baziraju svoju privredu na bazi realnog tržišnog poslovanja“, istakao je Đedović.\nKako u razgovoru Đedović ističe, privredni subjekti imaju problem nelojalne konkurencije od strane JKUP „Komunalije“, koja predstavlja monopol i kreira privredni ambijent na sasvim pogrešan način, što u budućnosti može imati dalekosežne posljedice za razvoj privrede.\nĐedović navodi da se Općina već tri godine vrti oko ovog preduzeća koje zapošljava manje od 200 ljudi, dok pri tome, zanemaruje sve ostale poduzetnike koji zapošljavaju preko 3.000 ljudi.\n„Dakle, to je jedan ambijent koji nema nijedna druga općina, nijedni drugi poduzetnici i ja se nadam da će lokalna vlast ipak shvatiti da je to put koji vodi nigdje, odnosno da je to put koji vodi u dugove, probleme, gušenje ionako slabe privrede na prostoru općine. Nadam se da će pronaći rješenje i razumijevanje da zajedno izađemo iz tog problema i idemo nekim boljim putem“\nKad je u pitanju samo Udruženje ono trenutno radi na 2 ključna projekta. Prvi je projekat edukacije koji je u završnoj fazi potpisivanja sa međunarodnom zajednicom. On ima 4 faze čiji ciljevi su obezbijediti viši nivo znanja iz informatike, robotike, praktičnog znanja đaka strukovnih škola i davanje šanse mladima sa idejama i vizijama, da u budućnosti kreiraju vlastite biznise. Drugi projekat je „Prvi kladuški biznis forum“, gdje je cilj da se povežu lokalni poduzetnici sa ljudima s ovih prostora koji su uspjeli u drugim zemljama, gdje imaju svoje biznise ili dobro kotiraju kao menadžeri u nekim velikim firmama.\nU registru Udruženja trenutno se nalaze 54 članice, a jedan od članova Upravnog odbora je i Boris Horvat, vlasnik firme Miral PVC, jedne od najvećih privatnih firmi na području Unsko-sanskog kantona.\n„Poslujemo od 1996. godine, trenutno zapošljavamo 130 radnika u Hrvatskoj i Bosni i Hercegovini, a oko 85% naših proizvoda izvozimo u zemlje EU, SAD i Kanadu“, rekao nam je Boris Horvat, direktor firme Miral PVC.\nHorvat poručuje da bi sve firme u Velikoj Kladuši trebale biti članice Udruženja, jer ono nije namijenjeno pojedincu, već je servis poduzetnika na području općine. Po njemu poduzetnici trebaju da budu partneri među sobom, treba da su složni partneri međusobno ali i partneri općinske, kantonalne i federalne vlasti.\nUdruženje poduzetnika redovno učestvuje na poslovnim događajima poput poslovnih susreta, konferencija, sjednica, sajmova i koristi priliku da ostvori nove kontakte koji mogu potencijalno rezultirati zajedničkom saradnjom. Zahvaljujući svom djelovanju povezano je sa Udruženjem poslodavaca FBiH, Udruženjem privrednika Biznis centar Jelah-Tešanj, a uskoro se očekuje i saradnja sa Privrednom komorom i Razvojnom agencijom USK-a.\nDo sada je Udruženje objavilo 3 publikacije, od toga 2 Privredna vodiča i Vodič u poduzetništvo, s ciljem identifikacije problema poduzetništva na prostoru općine Velika Kladuša.\nIz Udruženja poduzetnika poručuju da se jedino zajedničkim djelovanjem i odbacivanjem svih drugih interesa može doprinijeti razvoju poduzetništva i poboljšanju kvaliteta života građana Velike Kladuše.\nPozivaju sve zainteresirane za učlanjenje da se jave na e-mail: [email protected] ili lično u prostorije na adresi Kozaračka br. 3 (zgrade Ben-Mal Group). Svi građani i poslodavci koji žive u BiH, ali i van nje su dobro došli.\nPrilog rađen u sklopu projekta „Pozitivna Krajina-Škola novinarstva”.\nNejra Ćerimović/Trend radio\nVelika Kladuša: Pet kandidata za načelnika i 239 za vijećnike\nVijeće odlučilo: Zatvaranje Mirala u roku od 10 dana i nema novog kampa


EU odbacuje odgovornost za ono što će se desiti kosmetskim Srbima\nEU odbacuje odgovornost za ono što će se desiti kosmetskim Srbima\n18 јула 2013\nPotpisani a kasnije u parlamentima i ratifikovani Briselski sporazum Beograda i Prištine postao je za EU ugodan povod da sa sebe skine formalnu odgovornost za sve što se događa na Kosmetu. Sudeći prema informacijama koje dolaze iz Brisela, EU je donela „principijelnu” odluku o skraćenju svoje civilno-policijske misije u pokrajini (EULEKS). Ostaje samo neregulisano pitanje o rokovima.\nPolitički lideri Prištine u pismu adresiranom na Ketrin Ešton, visokog komesara EU za spoljnu politiku i bezbednost, kao i predstavnicima međunarodne petorke zemalja posrednica, zatražili su da se taj personal izvede sa Kosova do 31. decembra. No u Briselu nameravaju da svoje formalno prisustvo na Kosovu zadrže do jula 2014. godine.\nNesuglasice sa vremenskim rokovima nose radni karakter, tako da će ovaj problem očigledno biti rešen u narednih par meseci. Mnogo važnija je sama tendencija kolapsa međunarodnog prisustva na Kosmetu, koja je očito uzela maha poslednjih godina. Spolja gledano, izgleda kao da ovaj proces predstavlja ustupak ekstremistima na čelu sa pokretom Samoopredeljenje na Kosmetu od strane UN, EU i NATO. Lider tog pokreta Aljbin Kurti ne prestaje da etiketira UN, EU i druge subjekte za prekomerno, prems njegovim rečima, mešanje u uspostavljanje „mlade kosovske demokratije”.\nU SLUŽBI SAD I KURTIJA\nMeđutim, koreni onoga što se dešava na Kosmetu mnogo su dublji. Oni su geopolitičke prirode i imaju određene nijanse za sve arhitekte „kosovskog projekta”.\nU ovom trenutku su SAD zauzete mnogo globalnijim problemima i za njih je kosovsko pitanje rešeno jednom i zauvek. Istovremeno, Vašington ima mogućnost da se ne udubljuje u pojedinosti oko srpskog zahteva za prijem u EU. Ukoliko uzmemo u obzir u Beloj kući prisutno uverenje o mogućnosti, pa čak i poželjnosti daljeg iskorišćavanja ekstremističkog albanskog faktora radi preformatiranja Balkana u smeru koji odgovara interesima SAD – tada i odlazak misije EU na zahtev Samoopredeljenja u potpunosti odgovara interesima Amerikanaca. Posebno zbog toga što se, za razliku od policajaca, sudija, savetnika i drugog osoblja zaposlenog u EU, baza SAD Bondstil neće nigde mrdati.\nInteresi NATO na Kosmetu su pre svega vojne prirode i u potpunosti se poklapaju sa planovima kosmetskih separatista. Prema informacijama kojima raspolažemo, kosovski lideri su odlučni da do kraja sprovedu plan o transformaciji Kosovskih bezbednosnih snaga u pravu Armiju još do kraja 2013. godine. Istina, rukovodstvo NATO preko svog generalnog sekretara Andresa Fog Rasmusena mlohavo uverava međunarodnu zajednicu da nikakve promene u statusu tih snaga nisu predviđene. „Očekujem da Kosovske bezbednosne snage nastave sa ispunjavanjem svoje misije na zaštiti civila, reagovanju na prirodne katastrofe i druge slične aktivnosti”, izjavio je on prilikom nedavne posete Prištini. Međutim, kako priznaju i sami predstavnici Severoatlanske alijanse, Rasmusen nema mandat da javno iznosi drugačije izjave, koje se odnose na promenu mandata snaga. U stvari je na delu proces pretvaranja Kosova u vojnu bazu NATO, koji se nastavlja punom parom, bez obzira na prisustvo misije EULEKS na teritoriji samoproglašene države.\nVRATA ZA NEMAČKU\nŠto se tiče EU, njena namera da smanji svoje prisustvo na Kosmetu nosi više nego ciničan karakter u poređenju sa potpuno jasnim i neskrivenim planovima SAD. Težnja EU da se maksimalno distancira od kosmetskih poslova nije ništa drugo nego skidanje odgovornosti sa sebe za sve što se događa sa kosmetskim Srbima i uzimanje alibija u slučaju budućih rasprava sa Beogradom. Odlazak misije EULEKS iz Prištine znači da će Brisel od tog trenutka potpuno odvojeno jedno od drugog, razmatrati „srpski” i „kosovski” dosije. Severni deo Kosmeta naseljen Srbima tretiraće se samo u okvirima isključivo centralnih kosovskih političkih, sudskih i policijskih struktura – što u principu isključuje bilo kakvu potrebu za spoljašnjim posrednicima i garantima.\nPored toga, u ovom trenutku prisutna tendencija smanjenja uloge EU kao organizacije u kosmetskim problemima može se pratiti i u drugim oblastima – posebno u pogledu prijema samoproglašene države u UN. Briselski izvor nagoveštava da dalja dejstva po tom pitanju više neće zavisiti od birokratije u Briselu i baronese Ešton, nego od pojedinačnih država koje „imaju velike ambicije i žele da vide više”. Jasno je kome u današnjoj EU pripada glavna „ambiciozna” uloga – Nemačkoj – i to Srbiji ne daje mnogo iluzija.\nDakle, politika EU prema Kosovu danas zadovoljava sve – osim kosmetskih Srba i naravno, i onih snaga u Srbiji koje smatraju da evropske integracije nisu ključni spoljnopolitički prioritet.


četvrtak, 15 novembar 2018 07:04\nNačelnik opštine Novi Grad Miroslav Drljača izjavio je da očekuje od nadležnih institucija Republike Srpske i BiH da zaštite građane ove opštine od opasnosti koju nosi odlagalište radioaktivnog otpada planirano na lokaciji Trgovska gora u opštini Dvor u Hrvatskoj.\nDrljača kaže da se opština Novi Grad nalazi u pravoj opasnosti nakon što je Vlada Hrvatske u petak, 9. novembra, donijela Nacionalni program sprovođenja strategije zbrinjavanja radioaktivnog otpada, iskorištenih izvora i istrošenog nuklearnog goriva.\n"Kad se uzme u obzir da je kasarna Čerkezovac udaljena vazdušnom linijom manje od jednog kilometra od bunara koji vodom snabdijevaju opštinu Novi Grad, manje od dva kilometra od naših srednjih škola i manje od tri kilometra od centra grada, onda je jasno u kakvoj smo opasnosti", rekao je Drljača novinarima.\nPrema njegovim riječima, odluka Vlade Hrvatske je još jedan od dokumenata koji su negativno iznenadili građane Novog Grada jer se obistinilo sve o čemu se govorilo, da je Trgovska gora jedina lokacija na kojoj je planirano odlaganje radioaktivnog otpada.\n"Sve javne rasprave i primjedbe nisu uvažene. Očigledno je da građani ne žele takav otpad u svojoj blizini, a najtragičnije je to što se sve opasnosti od ovog objekta direktno prenose na opštinu Novi Grad", naveo je Drljača.\nOn kaže da je dokumentom predviđeno da 2034. godine, kada je planirana dekomisja Nuklearne elektrane Krško, Hrvatska i Slovenija, u skladu sa ugovorom, preuzmu i zbrinu otpad i tehnološke dijelove elektrane.\n"U dokumentu se ide i korak dalje, pa se ostavlja mogućnost da se razmotri da Hrvatska preuzme i slovenački dio otpada i uskladišti ga na lokaciji Trgovska gora. Potajno se govori i o nekom međunarodnom odlagalištu. Ako se uzme u obzir da je Hrvatska jedna od siromašnijih zemalja EU, moguće je da je planirano i tako nešto", rekao je Drljača.\nMore in this category: « Prikupljeno 125 doza krvi Otvorena izložba "Nemanjići- rađanje kraljevine" »


BEOGRAD I DALJE NA NESLAVNOJ LISTI! PRAVA KORONA KATASTROFA! Žarišta u Srbiji su i OVA TRI GRADA! – Tutin Press\nKoronavirus i dalje hara Srbijom, pa u poslednja 24 sata imamo gotovo 3.500 novoobolelih. Situacija je i dalje najgora u Beogradu, gde je registrovano čak 1.579 slučajeva virusa.\nZa Beogradom sledi Novi Sad sa 330 novozaraženih, na trećem mestu je Niš sa 113, na četvrtom je Kragujevac 88… U Kraljevu je danas registrovano 70 novih slučajeva, jedan manje nego juče, pa se ovaj grad našao na petom mestu ove crne liste.\nPoređenja radi, juče je u Beogradu zabeleženo 1.368 novih slučajeva, u Novom Sadu 288, a u Nišu 122. U Pančevu je juče bilo 79 zaraženih, dok se danas nije našao na ovoj listi gradova, kao ni Valjevo gde ih je bilo 78. Kraljevo se i danas našlo na neslavnom spisku, a juče je brojalo 71 novoobolelog, jednog više nego danas.\nZaraženo 295 korisnika ustanova socijalne zaštite i 182 zaposlena\nNa današnji dan u ustanovama socijalne zaštite i domovima za smeštaj odraslih i starih, potvrđeno je prisustvo korona virusa kod 295 korisnika i 182 zaposlena, saopštilo je Ministarstvo rada.\nUkupan broj izlečenih korisnika ustanova socijalne zaštite iznosi 1.155, a broj izlečenih osoba koje su zaposlene u ustanovama socijalne zaštite iznosi 466.\nU Srbiji i danas više od 3.000 zaraženih\nPodsećamo, u poslednja 24 sata u Srbiji je na korona virus testirano 14.116 osoba, njih 3.499 bilo je pozitivno, dok je, nažalost, preminulo 17 lica.\nPrema poslednjim podacima Ministarstva zdravlja i Instituta „Batut“, na respiratorima u bolnicama širom zemlje se nalazi 158 pacijent.\n(VIDEO) NOVI PAZAR: VIDEO SNIMAK SAOBRAĆAJNOG UDESA U SELAKOVCU


Džim Morison: "Ako se jednom probudim i ne vidim sunce, ili sam mrtav ja ili sunce" - TV, radio i internet Biser, Pozarevac\n3. 07 2020.Događaji, Vesti\nDžim Morison je bio američki pevač, tekstopisac, pisac i pesnik. Rođen je u Melburnu, Florida 8. decembra 1943, a umro je 3. jula 1971. u Parizu. Bio je pevač i vođa rok grupe Dorsi i smatran je za jednog od najharizmatičnijih pevača u istoriji rok muzike. Takođe je i autor nekoliko knjiga pesama, kratkih dokumentarnih filmova i ranih muzičkih spotova.\n“Dorsi” su prvi put primećeni na nacionalnoj sceni u proleće 1967, nakon potpisivanja za “Elektra Rekords”. Singl, koji je napisao Kriger, bio je hit juna 1967. Tri meseca kasnije, Dorsi su se pojavili u Šou Eda Salivana, popularnoj emisiji nedeljom uveče koja je predstavila mladog Elvisa Prislija, a kasnije i Bitlse Americi.\nIzdavanjem drugog albuma „Strange Days“, “Dorsi” su postali jedan od najpopularnijih rok bendova u SAD. Njihova mešavina bluza, džeza i roka sa primesama psihodelije nikada ranije nije bila poznata.\nPreminuo je 3. jula 1971, u svojoj kadi u 27. godini; mnogi obožavatelji i biografi su tvrdili da je to bilo zbog predoziranja drogom, ali zvanični izveštaj kaže da je uzrok otkazivanje srca.\nMorison je sahranjen u Uglu pesnika, na poznatom groblju Per Lašez u istočnom Parizu


Igor Conić, 19.12.2010. 0 1 min za čitanje\nAustrijski arhitekta Volfgang Čapeler (Wolfgang Tschapeller) pobednik je Međunarodnog konkursa za arhitektonsko rešenje Centra za promociju nauke u novobeogradskom Bloku 39.\nNa prvi međunarodni arhitektonski konkurs za idejno rešenje raspisan u Srbiji nakon skoro 30 godina, stigle su 232 prijave iz sveta. Drugu nagradu dobio je „Sou Fujimoto Architects“ (Tokio, Japan), dok je treće mesto osvojio biro iz Srbije ARCVS.\nČlanovi žirija bili su četiri međunarodna stručnjaka Roberto Simon (Brazil), Dorte Mandrup (Danska), Gunter Katherl (Austrija) i Ourania Kloutsinioti (Grčka), kao i ministar za nauku i tehnološki razvoj Božidar Đelić i gradski arhitekta Dejan Vasović. Žirijem je predsedavao prvi čovek Asocijacije srpskih arhitekata Jovan Mitrović.\nCentar za promociju nauke deo je programa investicija u naučnu infrastukturu koji se finansira sredstvima Evropske investicione banke. Vrednost projekta je oko 20 miliona evra, a završetak izgradnje Centra očekuje se 2012. godine.\n#blok 39 #bozidar djelic #Centar za razvoj nauke\nFrank Gehry dao intervju za Playboy\nRadovi iz arhitekture\nProjekat centralne vatrogasne stanice\nAjfelov toranj se od sada napaja strujom putem skrivene vetroturbine\nHoteli Stari Mlin\nHale bliznakinje: Zvezda i Partizan pod istim krovom\nVlada Srbije ulaže 300 miliona evra u građevinsku industriju\nArhitektonska studija aerodroma Čenej\n5 najčitanijih domaćih projekata u 2021. godini


Britanska Devičanska Ostrva – Trinity Trading and Consulting, LLC, Wilmington, Delaware, USA\nKompanije sa Britanskih Devičanskih Ostrva se najviše koriste kao holding kompanije, trgovačke kompanije i kompanije u oblasti osiguranja.\nVažne karakteristike kompanija sa Britanskih Devičanskih Ostrva:\n> Procedura osnivanja kompanije nije jednostavna, jer je potrebno dostaviti obimnu dokumentaciju o vlasnicima i popuniti brojne formulare. Da ne biste bili odbijeni, neophodna Vam je profesionalna pomoć.\n> Neophodan je minimalno jedan deoničar i minimalno jedan direktor\n> Prilikom osnivanja kompanije morate proveriti da li je za Vašu željenu delatnost potrebna dodatna dozvola\n> Ukoliko ne poslujete i ne boravite na Britanskim Devičanskim Ostrvima, godišnji troškovi su fiksni i veoma niski (890 US$) i plaćaju se prvi put tačno godinu dana nakon osnivanja kompanije. Za kompanije osnovane u prvoj polovini godine, poslednji rok za plaćanje je 31.maj. Za kompanije osnovane u drugoj polovini godine, poslednji rok za plaćanje je 30.novembar. Kazna od 10% se naplaćuje ukoliko zakasnite do 2 meseca u plaćanju godišnjih troškova. Kazna od 50% se naplaćuje ako zakasnite više od dva do šest meseci. Posle šest meseci, ukoliko niste platili godišnje troškove, kompanija se briše iz registra.\n> Obrisana kompanija se može ponovo aktivirati uz plaćanje troška ponovnog aktiviranja i svih neplaćenih godišnjih troškova, uključujući kazne.\n> Sedište kompanije ne mora biti na BDO\n> Nije obavezno dostavljanje finansijskih izveštaja\n> Kompanije sa BDO se dosta koriste za obavljanje poslova iz oblasti osiguranja, jer su troškovi licenciranja i neophodni kapital niži nego u mnogim drugim jurisdikcijama, a procedura izveštavanja nadležnih državnih organa je jednostavnija nego u mnogim drugim jurisdikcijama, u skladu sa Insurance Actom, usvojenim 1994 godine.\n> Britanska Devičanska Ostrva su jedna od pet vodećih destinacija za osnivanje ofšor kompanija, na svetskom nivou.\nOsnivanje kompanije na Britanskim Devičanskim Ostrvima: 1.350 US$. U cenu je uključena kompletna dokumentacija neophodna za otvaranje računa u banci.\nObnova kompanije: 890 US$ fiksno za kompanije koje ne posluju na BDO i uključuje:\n> Trošak registrovanog agenta za godinu dana\n> Trošak podnošenja godišnjeg izveštaja\n> Godišnji trošak poreza koji se plaća državi


Osnivač kompanije Srđan Šaper kaže da je ovo prva poseta od kada je I&F McCann Grupa preuzela agencije u Norveškoj, Švedskoj, Danskoj i Finskoj.\n- Ovim sastankom Beograd je postao važna tačka na mapi kreativne Evrope. Na nama je da taj veliki potencijal iskoristimo za naše zemlje, za industriju koju predstavljamo, za sve zaposlene, i naravno, za naše poslovne partnere. Sinergija severa i juga daće dodatni kvalitet I&F McCann Grupi koja posluje skoro 20 godina - rekao je Šaper.\nPrvi čovek jedne od vodećih dizajnerskih kompanija Scandinavian Design Group koja posluje u okviru I&F McCann grupe, Hans Martin Megard izjavio je da je Srđan Šaper sa svojim timom izgradio snažan sistem u jugoistočnoj Evropi.\n- To je za nas inspiracija i cilj da isto uradimo i sa agencijama u Nordijskom regionu, i time zajedno postanemo još uspešniji u svetskim okvirima - naveo je on.


PROTESTI PROTIV POLICIJSKE BRUTALNOSTI: Blizu 2.000 zatvorenika pobjeglo u napadima na dva zatvora u Nigeriji! - GlobalCir\nPodvodna čuda u Crvenom moru: Korali koji svijetle u duginim bojama… - hace 31 minuto ago\nGotovo 2.000 zatvorenika pobjeglo je kada su demonstranti napali dva zatvora u zemlji gdje vlasti pokušavaju da suzbiju nerede nastale za vrijeme dvonedjeljnih demonstracija protiv policijske brutalnosti.\nNigerijske vlasti su saopštile da je generalni inspektor policije rasporedio interventnu policiju u cijeloj zemlji i naredio svojim snagama da ojačaju bezbjednost oko nigerijskih zatvora.\n“Policija će od sada sprovoditi svoja puna zakonska ovlašćenja da spriječi bilo kakve dalje pokušaje ugrožavanja života ili vlasništva građana”, saopštili su iz policije.\nMinistar unutrašnjih poslova Mohamed Manga rekao je da su velike grupe naoružanih ljudi napale dva zatvora i savladale čuvare. Kako je rekao, prilikom posljednjeg prebrojavanja nedostajalo je 1.993 zatvorenika.\n“Većina zatvorenika u tim centrima su osuđeni kriminalci koji služe zatvorske kazne za razna krivična djela, čekaju pogubljenje ili suđenja za nasilne zločine”, rekao je on.\nU ekonomskom centru i najvećem gradu u zemlji, Lagosu, od danas je uveden 24-časovni policijski čas.\nObjava o uvođenju policijskog časa u Lagosu, gradu od oko 14 miliona stanovnika, izdata je danas pošto je policijska stanica u tom gradu spaljena, a policija je ubila dvoje ljudi.\nGuverner države Lagos rekao je da policijski čas važi za cijeli grad i okolnu oblast.\nProtesti su počeli prije dvije nedjelje kada se na društvenim mrežama proširio video koji prikazuje čovjeka koga tuku, kako izgleda, dva policajca iz Specijalne jedinice protiv krađe, poznate kao SARS.


Austrijska razvojna saradnja obezbedila 250.000 evra za nabavku KOVID 19 testova na Kosovu | Radio Kosovska Mitrovica\n28. May, 2020 19:36 |\nProgram za razvoj Ujedinjenih nacija (UNDP) na Kosovu i Austrijska razvojna saradnja potpisali su sporazum danas kojim se obezbeđuju hitna sredstva za Kosovo u odgovoru na krizu izazvanu KOVID-om 19. Austrijska donacija od 250.000 evra deo je Austrijske razvojne saradnje u hitnim situacijama u odgovoru na KOVID 19, koja je uspostavljena sa ciljem sprečavanja širenja korona virusa na Kosovu.\nAlexander Schallenberg, austrijski federalni Ministar za evropska i međunarodna pitanja i Maria Suokko, UNDP glavna predstavnica, potpisali su sporazum u vrednosti od 250.000 evra. Austrijska finansijska pomoć biće korišćena za kupovinu testova KOVID 19 a predaće se Institutu za javno zdravlje Kosova. Ceremonija potpisivanja bila je na aerodromu Priština gde su se Ministar Schallenberg i Karolina Edtstadler, austrijska Ministarka za EU i Ustav na kratko sastali sa kosovskim partnerima, zajedno sa Nj.E. Christoph Weidinger, austrijskim Ambasadorom na Kosovu, kao i Gunther Zimmer, šef kancelarije austrijske razvojne saradnje na Kosovu.\n“UNDP podržava kosovske institucije u borbi protiv KOVID 19 pandemije od samog početka. Današnji sporazum sa Austrijskom razvojnom saradnjom je najnoviji doprinos naših međunarodnih partnera koji žele da pomognu Kosovu u borbi protiv pandemije. Nastavićemo blisku saradnju sa Ministarstvom zdravlja i drugim institucijama Kosova u odgovoru na hitne potrebe najugroženijih u ovoj krizi,” rekla je Maria Suokko na ceremoniji potpisivanja.\n“Kao dugoročni partner institucijama Kosova i UNDP, moje je veliko zadovoljstvo što potpisujem u ime Austrijske vlade. Iako se mere polako ukidaju, svako od nas ima obavezu da bude obazriv. Testiranje je veoma važno u sprečavanju širenja virusa. Naša podrška u slabljenju pandemije ogleda se u jačanju naših partnera u podizanju kapaciteta. Nastavićemo da podržavamo Kosovo i u narednim mesecima,” rekao je Ministar Alexander Schallenberg potpisivanju.


Uragan loših komentara na spot za pesmu Evrovizije: "Dejan Milićević na robiju" - Glas Srpske\nb92.net 03.03.2021 18:10\nIzašao je tizer spota grupe "Hurricane" za pjesmu "Loco loco" kojom će predstavljati Srbiju na Evroviziji, a sudeći po komentarima na Tviteru, mnogi su nezadovoljni izgledom video-spota koji je režirao Dejan Milićević.\nSamo nekoliko sekundi tizera kojim se najavljuje premijera spota ovog petka bilo je dovoljno da se pokrene lavina komentara na osnovu načina na koji su stilizovane članice ove grupe - Sanja Vučić, Ivana Nikolić i Ksenija Knežević, ali i produkcijske vrijednosti spota.\nSvi kao glavnog "krivca" imenuju Dejana Milićevića, koji je poslednjih decenija bio zadužen za većinu spotova srpskih pjevača i pjevačica.\nNegativni komentari su se fokusirali na to da spot "izgleda jeftino" i da je Milićević ispao iz aktuelnih svjetskih tokova.\n"Ne znam jedan spot koji je radio Dejan Milićević da ne izgleda kičasto bez ukusa ispeglano sa turbo demode estetikom", naveo je jedan od tviteraša.\nJedan tviteraš je rekao da treba "da zahvalimo univerzumu što se Dejan Milićević ne bavi i osmišljavanjem nastupa".\n"Meni se sudeći po tizeru spot sviđa, ali Dejan Milićević pod hitno treba da prestane sa Jelena Karleušima tripovima", poručio je drugi korisnik Tvitera.\nTreći se, pak, pita: "A, Dejan Milićević i dalje postoji? Izgleda se stvarno vraćamo u 90-e".\n"Zaustavite Dejana Milićevića, molim vas", nižu se negativni komentari na ovoj društvenoj mreži.\nDruga korisnica poručuje da Milićević treba da ode na selo i da "prestane da upropašćava tuđe karijere".\nDejan Milićević, sa druge strane, reagovao je na svom profilu na Instagramu.\n"Jedva sam čekao da hejt klub rastegne svoje prstiće, napregne jednu moždanu žicu koja postoji i da svoju fekalnu formu izvrše u tastaturu hejtujući moj rad", napisao je Milićević, pa zaključio:\n"Brzo na ogledalo, pa onda pogled u svoje dvorište".\nJedan korisnik Tvitera podijelio je ovu objavu Milićevića na svom profilu i obraćajući se profilu "SerbiaESC" koji je vodi povodom Evrovizije rekao da ne treba da se dozvoli ovom režiseru da naziva ljude "hejterima".\n"Ne dozvolite ovom čovjeku da nas naziva 'hejterima' jer iskazujemo najiskrenije mišljenje o njegovom evidentno lošem radu za spot koji mi, građani Srbije, plaćamo", da bi se neko nadovezao na ovu objavu i rekao "Doslovan primjer kako vas vrijeme može pregaziti ako radite u zabavnoj industriji".\nMilićević je rekao da njegova estetika odgovara estetici takmičenja na kojoj će se takmičiti pjesma.\n"Sve je šareno, retro, u trendu su osamdesete i disko, zavodljivo je. Mislim da opet imaju pjesmu koja je pun pogodak za Evroviziju", rekao je Milićević.\nStupili smo u kontakti sa grupom Hurricane povodom negativnih reakcija, a iz njihovog PR tima su nam poručili da devojke "nemaju komentar".\nTakmičenje za pesmu Evrovizije 2021. godine će se održati u Roterdamu nakon što je Holandija pobijedila na takmičenju 2019. godine.\nProšlogodišnji događaj otkazan je zbog pandemije.


CGO: EU programi novi prostor obrazovnih mogućnosti za mlade - Vijesti.me\nIz CGO navode da je cilj projekta da doprinese prevladavanju demokratskog deficita u EU kroz unapređenje znanja i motivisanosti građana da se uključe u razvoj evropskih društava kao funkcionalnih demokaratija, multikulturalnog i održivog društva Edit\nCGO, predavanje (Foto: CGO)\nMina 20. januar 2016, 19:36 ažurirano 11. februar 2019, 21:11\nMladi u Crnoj Gori ne znaju puno o dostupnim programima razmjene i stipendija koje omogućava Evropska unija (EU), poručeno je na panel diskusiji u Centru za građansko obrazovanje (CGO).\nPanel diskusija na temu EU programi – novi prostor obrazovnih i razvojnih mogućnosti za mlade dio je aktivnosti projekta Homoeuropeanus – prevladavanje deficita znanja o EU, koji CGO zajedno sa 14 organizacija i institucija iz zemalja članica EU i kandidatkinja sprovodi zahvaljujući podršci Evropske komisije u okviru programa Evropa za građane.\nProjekat se sprovodi u saradnji sa organizacijama iz Italije, Španije, Češke, Slovačke, Poljske, Letonije, Hrvatske, Bugarske, Slovenije, Srbije i Makedonije.\nKoordinator programa Petar Đukanović predstavio je projekat i način na koji mladi preko svojih škola, fakulteta ili organizacija čiji su članovi, mogu koristiti program Evropa za građane, koji nudi više od 180 miliona EUR za aktivnosti i projekte u programaskom periodu od 2014. do 2020. godine.\n„Mladi ljudi u Crnoj Gori ne znaju puno o dostupnim programima razmjena i stipendija načina mobilnosti koje omogućava EU, a koji osim prilika za unapređenje obrazovne karijere i pripreme za uključivanje na konkurentno tržište radne snage doprinose i razvoju bazičnih kompetencija mladih kao što su samostalnost, kreativnost i razvoj kritičkog duha“, kazao je on.\nZato je, kako je poručio Đukanović, važno da se mladima omogući pristup informacijama koje im mogu pomoći u prepoznavanju obrazovnih prilika i mogućnosti, od koje ne profitiraju samo oni, već i cjelokupno društvo.\nKoordinator omladinske grupe CGO-a Miloš Knežević govorio je o programu Erasmus + i svojim iskustvima u korišćenju tog programa, naglasivši da je program jedan od resursa koje bi mladi češće trebalo da koriste kao način da prevladaju izazovne zaposlenosti kroz usvajanje konkurentnih vještina, koje im omogućavaju lakše uključivanje na tržište rada, aktivniju ulogu u društvu i vlastiti razvoj.\nOn ih je, kako je saopšteno iz CGO, upoznao i sa strukturom programa i ključnim mjerama, kao inačinu apliciranja za raspoložive fondove.\nStipendista Chevening programa Vlade Velike Britanije Marina Vuković govorila je o iskustvima studiranja u inostranstvu, prednostima i nedostacima obrazovnih sistema u EU i Crnoj Gori i poručila mladima da studiranje na evropskim prestižnim institucijama nije nedostižan san, već vrlo realna mogućnost koju bi trebalo koristiti.\n„Ona je istakla da brojne predrasude o kompleksnosti procesa apliciiranja ne bi smjele da ih spriječe u realizaciji ciljeva i ambicija. Studiranje u inostranstvu je životno iskustvo koje se višestruko isplati i u ličnom i u profesionalnom smislu“, kaže se u saopštenju.\nIz CGO navode da je cilj projekta da doprinese prevladavanju demokratskog deficita u EU kroz unapređenje znanja i motivisanosti građana da se uključe u razvoj evropskih društava kao funkcionalnih demokaratija, multikulturalnog i održivog društva.\n„Večerašnji panel je samo jedan u nizu koji će tokom naredna dva mjeseca biti organizovani na različite teme koje se tiču Evropske unije, izazova sa kojima se suočava kao i mogućnosti koje donosi process evropskih integracija Crne Gore sa posebnim naglaskom na ulogu i odgovornost građana“, saopšteno je iz CGO.


Savetnik potvrdio Trampovu izjavu: Nemci su “veoma loši” zbog trgovine\nGeri Kon (Gary Cohn), ekonomski savetnik Donalda Trampa potvrdio je da je američki predsednik kritikovao trgovinsku politiku Nemačke tokom susreta sa čelnicima EU u Briselu u četvrtak.\n“On je rekao da su veoma loši, ali nema nikakve probleme u odnosima sa Nemačkom”, kazao je Kon novinarima na Siciliji gde je počeo samit lidera G7, prenosi Rojters.\nOn je istakao da je Tramp tokom susreta sa predsednikom Evropske komisije Žan Klod Junkerom i predsednikom Evropskog saveta Donaldom Tuskom podsetio da njegov otac ima nemačke korene naglašavajući time da nema ništa protiv nemačkog naroda.\nPortparol Bele kuće Šon Spajser (Sean Spicer) kazao je da Tramp gaji “veliko poštovanje” prema Nemačkoj i da je tokom pomenutog susreta jedino iskazao primedbe na nekorenktnu trgovinsku praksu.\n"Gledajte milione vozila koje prodaju u SAD. Užasno. Mi ćemo to prekinuti", rekao je Tramp, navodi nedeljnik “Špigl” pozivajući se na navode "učesnika sastanka".\nŽan-Klod Junker je u odgovoru na pitanje novinara da komentariše Trampove izjave rekao da one nisu bile tako "agresivne" i da je postojao "problem u prevodu".\n"Nije tačno da je predsednik (Tramp) imao agresivan pristup. To je problem prevoda. Nije rekao da se Nemci loše ponašaju, rekao je da postoji problem, to nije agresivno", rekao je Junker u Taormini, na Siciliji, gde je došao da prisustvuje samitu G7 industrijski najrazvijenijih zemalja.\nTramp i nemačka kancelarka Angela Merkel treba da se vide danas na samitu u Taormini.\nJoš u predizbornoj kampanji Tramp je kritikovao Nemačku. Veran svom stavu protiv slobodne trgovine on je kritikovao veliki nemački trgovinski višak, i zapretio da će uvesti carine.\nNemački trgovinski suficit dostigao je rekordnih 253 milijardi evra u 2016. godini, što je izazvalo kritike i njenih partnera u EU koji traže da zvanični Berlin podstakne domaću tražnju.\nMeđutim, nemačke vlasti uzvraćaju da je suficit rezultat konkurentnosti njene privrede, pre svega automobilske industrije, kao i labave monetarne politike Evropske centralne banke koja je oborila vrednost evra, što čini nemačke automobile atraktivnijim u inostranstvu.


Moskvi nema ko da pise – CfSP\nDragan Šutanovac 08/17/2020 Comments (0)\nNedavno su lideri Saveza za Srbiju (SzS), odnosno novonastale virtuelne Ujedinjene opozicije Srbije, uputili pismo zvaničnicima EU kojem traže ocenu\nstanja demokratije vladavine prava, kao i stanja medijima Srbiji.\nPISMO SU SLOBODNO MOGLI POTPISATI i svi građani Srbije jer smo svi „zabrinuti stanjem demokratije Srbiji“, posebno u pomenutim oblastima. Ali kad se u pismu naglasi fraza „naši evropski partneri“, a neki od koalicionih partnera su dokazani evrofobi rusofili sa neskrivenim ambicijama da postanu gubernatori Srbije, onda se umesto politike pokazuje politikanstvo.\nPodsetimo se samo inicijative predsedavajućeg Spoljnopolitičkog odbora Evropskog parlamenta Dejvida Mekalistera za posredovanje dijalogu o izbornim uslovima i ignorisanju ne samo njegove inicijative, već sastanaka,i to od strane istih lidera opozicije. Društvene mreže su tada bile preplavljene objavama o izdaji delova opozicije koja se sastajala sa predstavnicima Evropskog parlamenta, posebno sa Knutom Flekenštajnom, Vladimirom Bilčikom i Tanjom Fajon. Zato je u Srbiji dobrodošla svaka inicijativa za implementaciju evropskih vrednosti, ali ponekad treba analizirati i razloge inicijative. Jer poslanički klub Demokratske stranke je odavno dobio podršku EU za inicijativu posredovanja razgovorima sa vlastima, a time bi se lako oceniio stanje u mnogim oblastima. Nažaiost, svedoci smo da je politika otklona od EU dugoročno samoubistvena za koaliciju i za demokratske stranke koje je čine. Jedan od osnivača kijučnih lidera SzS je Mlađan Đorđević, ovih dana prezauzet promociji neophodnosti uspostavljanja tehničke vlade, odbrani interesa Moskve i opravdavanja bojkota kao najefikasnijeg vida opozicione borbe ignorišući time više puta ponovljene stavove predstavnika EU da su jedini legitimni oblik dolaska navlast. Kada se takvi politički aktivisti pozivaju na poštovanje evropskih demokratskih vrednosti načela sa funkcije potpredsednika Svenarodne skupštine evroazijskih naroda, onda je\nrazumljiva nezainteresovanost kako građana tako i EU zvaničnika za političke tokove zemlji.\nU svom osvrtu na protekle proteste, Mlađan Đorđević se u stilu revolucionara poziva, ni manje ni više, nego na narod, sebe promoviše ekskluzivnog tumača njegove volje. Uprkos suficitu mnogih političara iz opozicije, Đorđević poručuje da opozicija ne treba da smeta revoiucionarnom narodu, koji će se samostalno rešiti ove vlasti. Takve romantizovane floskule, revoluciji koja će\nna krilima revolucionarnog zanosa upravo neizdajničku opoziciju dovesti na vlast, Srbija nikada svojoj istoriji nije doživela. To je primer populističko infantilne politike, pojačane botovima na društvenim mrežama, koja omogućava neznalicama da se promovišu kao informisani.\nGeneralna karakteristika retorike kvazipolitičara je ponavljanje isprazne frazeologije parola bez konkretnih predloga ili rešenja uz mnoštvo personalnih kvalifikacija srpskih izdajnika, ali bez ponuđenog bilo kojeg rešenja; osim jednog da je status Kosova rešen 1389. godine. Statusobranitelji, usled naknadne pameti, nazivaju potpisivanje Briselskog\nsporazuma izdajom, samo ostaje nejasno da li su po njima izdajnici svi koji su sporazum podržali u Narodnoj skupštini, osnivači su SzS.\nIstina je da se pregovori Beograda Prištine moraju nastaviti da ne treba očekivati nikakve spektakularne diplomatske pobede jer mnoge greške istorijski opterećuju odnose dveju nacija. Nažalost, pregovarački proces su pored Beograda i Prištine uključeni interesi moćnih zemalja, što neće doprineti lakom rešenju, ali u takvim okolnostima je potrebno pronaći modalitet ostvarenja malih, partikularnih interesa.\nZanimijivo je da deo opozicije nije ništa toliko pogodilo kao optužbe da je i pojedine demonstrante najmanju ruku podržao strani faktor.U tom kontekstu je i logično nastojanje da se očuva nekada nedodirljiv imidž Rusije. Srbija treba da poveruje u slučajnost da su baš u periodu formiranja nove vlade u toku obnavljanja dijaloga Beograda i Prištine, demonstracije poprimile nasilni karakter koji deluje poput metodsko-pokazne vežbe za rušenje državno pravnog uređenja. To je upravo nalik na crnogorski scenario.\nOno što treba da zabrinjava je aktuelna orkestrirana medijska kampanja koju građani mogu percipirati kao rusofilsku, ali koja to svojoj suštini nije. To je deo hibridnog rata protiv srpskih interesa, u cilju ostvarenja presudnog ruskog uticaja na izvršnu vlast. Kampanja je sinhronizovana, sveobuhvatna i mobilizirajuća.\nSrbija je doživela da evroazijski fanatici i rusofili pišu pismo Briselu pozivajući se na nesporan autoritet demokratski kapacitet EU. Još samo ostaje da vidimo da li ima entuzijasta koji bi pisali pismo Moskvi i na šta bi se pozvali.\nPrevious Šta zna Merkel a ne zna Vulin\nNext Između tri vatre


Energyobserver - PODRŠKA ČLANICA EU KOJE PODRIVAJU EVROPSKE VREDNOSTI JE LOŠA PORUKA ZA PROCES PROŠIRENJA\nTreba nam politička volja. Mi možemo da izmislimo jo 10 raznih metodologija, strategija, načina merenja napretka, ali ništa to ne znači ako ne postoji politička volja ne samo unutar EU nego i u zemljama Zapadnog Balkana", rekao je Florijan Biber, koordinator BiEPAG-a koji je uradio analizu "Povratak na pravi kolosek: Završetak procesa ujedinjenja EU".\nBiber je rekao da dosadašnji pristupi procesu proširenja nisu dali rezultate i da je potreban novi pristup koji će procesu vratiti dinamiku i energiju.\nOsvrnuvši se na viziju budućnosti Unije koju je nedavno u evropskoj štampi predstavio mađarski premijer Viktor Orban, koja sadrži tačku da Srbija treba da postane članica EU, Biber je rekao da je to bila "medveđa usluga" jer "ako imaš takve prijatelje ne treba ti neprijatelj".\n"Svaka vlada u EU to čita s jasnom porukom da Orban želi prijatelje u EU i da se zalaže za proširenje ne zato što misli da je Srbija ispunila sve zahteve za vladavinu prava nego zato što želi da sruši vrednosti EU i vidi Sbiju kao mogućeg partnera", rekao je Biber.\nPo njegovoj oceni, to je loša poruka jer "sa takvim prijateljima možete da budete sigurni da će se većina članica EU protiviti (proširenju) samo zbog toga što to vide kao pretnju".\nSuosnivačica i članica Upravnog odbora Foruma za spoljnu politiku Senada Šelo Šabić izjavila je da ako Milorad Dodik, Bakir Izetbegović, Aleksandar Vučić, Edi Rama kažu da se za njihov napredak na putu ka EU zalažu Andrej Plenković, Viktor Orban i Janez Janša onda se treba upaliti crvena lampica.\n"Ja da sam Holanđanka ozbiljno bih se zapitala da li želim proširenje EU ako ga zagovaraju članice koje uživaju povlastice članstva i ruše EU iznutra i žele da više takvih njihovih uđu u EU koju sam ja stvarala", rekla je Šelo Šabić.\nOna je ocenila da se ne radi aktivno na uspostavljnju čvrstog partnerstva zemalja Zapadnog Balkana i EU, da nema iskrene posvećenosti procesu proširenja i da se svaka strana bavi sobom i svojim interesima.\n"Kriterijumi i metodologija već postoje, ali suštinsko pitanje je da li EU zaista želi ovih šest zemalja uzeti u svoje članstvo u nekoj određenoj perspektivi. Oni sada nisu u stanju reći da ili ne, i ako je odgovor da pitanje je kada", rekla je Šelo Šabić.\nVodeći autor analize Zoran Nečev, direktor Centra za EU integracije Instituta za demokratiju Societas Civilis iz Skoplja ocenio je da EU poslednjih nekoliko godina gubi svoj autoritet na Zapadnom Balkanu, što je posebno bilo pojačano distribucijom vakcina u regionu.\nNečev je rekao da se izgubila iskrena želja za transformacijom društava, što je suština evrointegracija, i da treba povratiti transformacionu moć tog procesa.\n"Prvo treba da se usaglasimo oko realnosti. EU treba gledati na ove zemlje kao i na zemlje članice", rekao je Nečev, dodajući da zemlje Zapadnog Balkana treba staviti u sve postojeće instrumente EU gde je to moguće.\nTako će se videti gde zemlje regiona stvarno stoje u odnosu na članice EU, bez proizvoljnih ocena o njihovom napretku, rekao je Nečev i dodao da su potrebni konkretni planovi sa vremenskim rokovima za sprovođenje reformi.\nU studiji se napredak Zapadog Balkana na putu pristupanja EU opisuje se kao "jedan korak napred dva nazad" i dodaje da je nedostatak konkretnog napretka i jasnog prepoznavanja učinjenog napretka počeo da deluje ne samo na političke elite nego i na javnost.\nKako se ocenjuje, trenutni proces pristupanja zemalja Zapadnog Balkana EU ne daje rezultate koji će demokratizovati njihova društva i povećati socio-ekonomsku konvergenciju regiona i Unije.\nNeophodni instrumeti za unapređenje pridruživanja tih zemalja sa ciljem članstva u EU već postoje, navode autori i dodaju da je potrebno njihovo češće uključivanje u procese koje EU koristi za ocenjivanje postojećih država članica, kao i pronalaženje načina da tokovi finansiranja odražavaju ideju o svih šest zemalja kao budućih država članica.\n"Prvi korak u cilju ponovnog uspostavljanja transformativne moći i prirode procesa (pristupanja) je da svi akteri postignu konsenzus o realnostima s kojima se region suočava, kao i interakcija sa tim zemljama kao sa budućim članicama evropske porodice", naveli su autori studije.\nNakon toga, treba da uslede naredni koraci - izrada jasne mape puta "skrojene po meri" za svaku zemlju Zapadnog Balkana i integracija regiona u postojeće mehanizme EU poput pregleda stanja pravosuđa EU, novog izveštaja o vladavini prava i evropskog semestra.\nNavodi se i da kapacitet apsorbcije EU treba da se poveća tako što će se diversifikovati portfelji koji se bave Zapadnim Balkanom na evropskom nivou a ne fokusiranjem samo na Generalni direktorat za proširenje (DG NEAR).\nUkazuje se da je potrebno znatno povećanje fondova namenjenih regionu u oblasti zaštite životne sredine, energetike, saobraćajne infrastrukture čime će i građani videti konkretne koristi od pristupanja EU.\nTakođe je potrebno potpuno usklađivanje pravila i procedura u vezi s instrumentima za pretpristupnu pomoć sa modelom strukturnih fondova EU.\n"Snažnija finansijska podrška mogla bi imati i dodatnu ulogu u smanjenju štetnih uticaja stranih aktera u regionu i stvoriti efikasniji manevarski prostor za uvođenje funkcionalnih politika uslovljavanja u zemljama koje pokazuju znake nazadovanja na polju vladavine prava i demokratskih principa", ocenjuje se.\nAutori analize su Zoran Nečev, Srđan Majstorović, Jovana Marović, Donika Emini, Djerđi Vurmo i Nedim Hogić.\nBiEPAG je inicijativa za saradnju Evropskog fonda za Balkan (EFB) i Centra za studije jugoistočne Evrope Univerziteta u Gracu (CSEES) sa ciljem promocije evrointegracije Zapadnog Balkana.


Pet meseci rada novog portala za javne nabavke u Srbiji – RADIO TELEVIZIJA BOR\nPet meseci rada novog portala za javne nabavke u Srbiji\n8 meseci ago RTV Bor\nBOR, SRBIJA – Zahvaljujući novom Portalu javnih nabavki po prvi put su u Republici Srbiji uspostavljene elektronske nabavke u pravom smislu te reči, kaže Dragana Marić iz Kancelarije za javne nabavke. Ona dodaje Portal obezbeđuje znatno veću transparentnost i omogućava efikasnije sprovođenje postupaka javnih nabavki.\n“Sa jedne strane, naručioci na Portalu javnih nabavki objavljuju svoje planove, javne pozive, konkursne dokumentacije i sve oglase o javnim nabavkama. S druge strane, ponuđači putem Portala javnih nabavki dostavljaju svoje ponude u postupcima, mogu da zahtevaju pojašnjenja konkursne dokumentacije, da zatraže da im se omogući uvid u dokumentaciju sprovedenu u postupku pa i uvid u ponude drugih ponuđača. Portal javnih nabavki automatski sprovodi proces otvaranja ponuda, a takođe se automatski kreira zapisnik o otvaranju ponuda koji se potom automatski šalje od strane samog portala svim učesnicima u postupku javne nabavke”, kaže Dragana Marić, rukovodilac grupe za ispitivanje osnova za primenu pregovaračkog postupka –\nIako portal radi nepunih 5 meseci, u Kancelariji za javne nabavke kažu da su više nego zadovoljni rezultatima.\n“Do sada je na portalu registrovano preko 12 i po hiljada korisnika, od čega preko šest i po hiljada ponuđača. Pokrenuto je gotovo 4.800 novih postupaka javnih nabavki. Velika većina tih postupaka je uspešno i okončana. Kancelarija za javne nabavke svakodnevno pruža podršku korisnicima Portala putem svog kol centra, dakle kako naručiocima, tako i ponuđačima”, naglašava Dragana Marić.\nSa novim Portalom stigle su velike novine za sve učesnike u javnim nabavkama, kažu u Privrednoj komori Srbije.\n“Komunikacija između samih naručioca i ponuđača se odvija elektronskim sredstvima znači putem novog Portala javnih nabavki, što svakako utiče na veću transparentnost postupaka, tako i na veću ekonomičnost i efikasnost samih postupaka javnih nabavki. Ono što je novo za privredne subjekte jeste da privredni subjekti podnose isključivo elektronsku ponudu putem novog Portala, što u mnogome olakšava privrednim subjektima podnošenje ponude, skraćuje njihovo vreme kao i troškove prilikom pripreme ponude. Članice Privedne komore već su pripremljene za primenu portala”, kaže Marija Marković iz Privredne komore Srbije.\nNovi Portal javnih nabavki napravljen je uz podršku Evropske unije. Sprovodjenje projekata čija je vrednost tri miliona evra i dalje je u toku. Pored razvoja Portala, EU je veliku pomoć pružila i tokom pripreme novog Zakona o javnim nabavkama i pratećih podzakonskih akata, što predstavlja jedno od merila za zatvaranje Poglavlja 5 Javne nabavke i korak dalje u procesu približavanja Republike Srbije Evropskoj uniji.\nTags: elektronska nabavka, kancelarija za javne nabavke, portal javnih nabavki, projekat EU, reforma javne uprave\nPrevious Veliko interesovanje penzionera za pakete pomoći\nNext Potpisivanje trojnog ugovora do 14.decembra


► Tepić pita Cvejića zbog čega nije uspeo da poboljša stanje u medijima\n"Mi verujemo da ste ulagali i da ulažete napor da se medijska slika popravi, ali nemoguće je više sakriti, i opravdati da se stanje drastično i ubrzano pogoršalo. Proteklo je gotovo 100 dana od vašeg ulaska u Savet REM-a, i vreme je da obavestite javnost ko i na koji način sprečava da Srbija dobije profesionalne, odgovorne, i civilizovane televizijske stanice sa nacionalnom frekvencijom", kazala je Tepić u otvorenom pismu.\nPrema njenoj oceni, Cvejić je postao član Saveta REM-a kao deo dogovora kojim je "režim pokušao da uveri Evroparlamentarce i domaću javnost da je spreman da obezbedi medijske slobode, i fer uslove za izbore".\n"Tada ste svoj lični ugled, i profesionalnu biografiju založili u nastojanju da Srbija dostigne minimum standarda slobodnog, i profesionalnog novinarstva. Prilikom izbora na funkciju, obavestili ste javnost, i da nećete sedeti u Savetu REM-a ukoliko ne budete mogli ništa da promenite", kazala je ona.\nOcenila je da je Cvejić time zadobio blagonaklonost dela demokratske javnosti, koja je želela da veruje da je neki pomak moguć i dodala da je pomaka bilo, ali na gore i navela je primere izveštaja profesionalnih novinarskih udruženja, "izveštaj Fridom hausa, javna obraćanja evroposlanika, i američkog ambasadora u stalnoj misiji SAD pri OEBS-u".\nPotpredsednika SSP-a je istakla da se tokom vanrednog stanja položaj istraživačkih novinara "drastično pogoršao", što je "kulminiralo hapšenjem novinarke Ane Lalić, koja je samo radila svoj posao".\n"Sve televizije sa nacionalnom frekvencijom zloupotrebljavane su 24 časa dnevno, sedam dana u nedelji, za medijsku propagandu u kojoj je, jedini cilj bio veličanje lika i dela Aleksandra Vučića", navela je Tepić i dodala da su mediji vršili "linč svih onih koji su se usudili da iznesu bilo kakvu kritiku".\nOna je podsetila da su usvojeni izveštaji REM-a o zastupljenosti političkih aktera na nacionalnim televizijama i ocenila je da se izveštaji "kose sa zdravim razumom", jer je objavjeno da je medijska prisutnost opozicije veća nego prisustvo vlasti.


Što brže rešite ova tri pitanja, inteligentniji ste, ali to što ima samo tri pitanja, ne znači da su jednostavna\nObjavljeno: 09.06.2019. 09:13h\nTest kognitivne refleksije ili skraćeno CRT, predstavlja najkraći test inteligencije - sastoji se od samo tri pitanja. On otkriva vašu sposobnost identifikovanja jednostavnih problema koji su zapravo teži nego što se to čini.\nTest je radilo preko 3.500 ljudi, od čega je 33% na sva tri pitanja odgovorilo netačno, a 83% njih pogrešno odgovorilo na bar jedno pitanje. Iako ovaj IQ test ima svojih manjkavosti - vrlo je kratak i ima nedostatk verbalnog i neverbalnog rezonovanja, samo 48% MIT studenata je uspelo da tačno odgovori na sva tri pitanja.


RTS :: Dodik: Istina koju treba braniti zakonima i silom nije istina\nRegion Dodik: Istina koju treba braniti zakonima i silom nije istina\nsubota, 24. jul 2021, 07:45 -> 15:47\nSrpski član Predsedništva BiH Milorad Dodik izjavio je da nema te odluke ni autoriteta koji će promeniti istinu o ratu, ali i o političkoj stvarnosti u BiH, pa tu, kako naglašava, ništa ne može ni poslednja odluka međunarodnog "mešetara" Valentina Incka. Dodik je zvanično pokrenuo i prvi potpisao peticiju kojom se izražava stav o neprihvatanju nametanja zakona od odlazećeg visokog predstavnika u BiH Valentina Incka, ali i kojom se "izražava nedvosmislen stav da se, bez obzira na uvažavanje svih žrtava, u Srebrenici nije dogodio genocid", prenosi RTRS.\n"Zastrašivanje Srba zbog istine završiće debaklom onih koji misle da se jedan narod, koji je kao malo koji stradao za slobodu, na ovakav način može utamničiti ili zastrašiti", poručio je Dodik za Srnu, prenosi RTRS.\nNaglasio je da je Incko to dobro znao, pa takvu odluku nije doneo na primer pre 12 godina, kada je došao, već je to uradio odlazeći iz BiH, bez ikakve odgovornosti za događaje koji će uslediti, jer je uzeo milione evra u toj zemlji ne pokazavši ni zrno odgovornosti.\n"Istina koju treba braniti zakonima i silom nije istina, jer ako je nešto očigledno i ako je nešto stvarno, ne treba mu nikakva odbrana, pa je jasno kakvu Incko istinu brani i ko mu zbog toga aplaudira", rekao je Dodik.\nPeticija o neprihvatanju nametnutog Inckovog zakona\nOdlazeći visoki predstavnik u BiH Valentin Incko, koji je nedavno podneo ostavku, nametnuo je dopune u Krivičnom zakonu BiH kojima se zabranjuje i kažnjava "negiranje genocida i veličanje ratnih zločinaca".\nMasovna uzurpacija imovine izbeglih Srba u Federaciji, novim zakonom mogla bi da bude trajno oduzeta


Nakon najnovijeg skandala Juve prodaje Vidala Junajtedu?\nKako prenosi italijanski Tuttosport aktuelni šampion Italije Juventus najverovatnije će u januaru prodati Čileanca Artura Vidala ekipi Mančester junajted. Ovoj navodnoj odluci čelnika bianko-nera doprinelo je nedavno grubo kršenje discipline od strane čileanskog veziste...\nPodsetimo, u petak ujutru, oko 5.20 Vidal se potukao pijan sa obezbeđenjem u jednoj diskoteci, što ga je odmah izbacilo iz prvog tima protiv Rome. Juventus je poznat kao klub koji ne trpi nedisciplinu, dugi niz godina kroz istoriju recimo nisu dozvoljavali dugu kosu i slične stvari, a legendarna je priča oko Mišela Platinija, tako da je sasvim realno da Čileanac na zimu napusti Torino.\nPrvi u redu za njegov potpis još od letos je Mančester junajted koji je u finišu prošlog prelaznog roka ostvario nekoliko neformalnih kontakta sa upravom "stare dame" koji tada nisu želeli da prodraju najučinkovitijeg vezistu u Seriji A za prošlu sezonu. Kako prenosi Tuttosport sada stvari stoje drugačije. Čileanac se previše opustio u poslednje vreme, napravio nekoliko gluposti zbog čega su čelnici Juventusa razočarani pa su rešili da ga konačno prodaju u zimskom prelaznom roku. Italijanski klub bi od prodaje Vidala mogao da zaradi oko 40 miliona evra, kako navodi Tuttosport, i taj novac dobro bi mu došao u zimskom prelaznom roku.\nTakođe se navodi da ukoliko Vidal u januaru napusti Juventus, uprava kluba mogla bi da dovode Šerdana Šaćirija iz minhenskog Bajerna. On je već bio na meti torinskog kluba i u prethodnom prelaznom roku, ali pošto nije prodao Vidala, tranfer švajcarskog reprezentativca nije se realizovao.\nO Vidalovom čudnom temperamentu koji nikako ne odgovara pomalo konzervativnim čelnicima torinskog kluba svedoče još neki raniji incidenti u koje je ovaj čileanski reprezentativac bio umešan. 2007. završio na kratko iza rešetaka, posle tuče na Mondijalu za mlade reprezentacije u Kanadi. Nije bio jedini, ali je bio najratoborniji. Policija je tada koristila i suzavac, a tuča je izbila između Čileanaca i Argentinaca posle utakmice koju su Vidal i ekipa dobili sa 3:0. Ne tako davno Vidal je bio udaljen iz reprezentacije kada se sa četvoricom saigrača pojavio ujutru pijan na treningu, pošto su slavili rođenje sina "El Maga" Valdivije. Selektor Borgi ih je isterao iz kampa, savez suspendovao, ali se Vidal naravno vratio u reprezentaciju.


Radončić o “državnoj tajni”: Svi članovi Predsjedništva BiH znaju o čemu se radi - TK PORTAL\n“Bosna i Hercegovina je u tom smislu mnogo uređenija država nego što neki misle. Naravno da, oficijelnim linijama informiranja vrha države, sva tri člana Predsjedništva BiH znaju o čemu se radi. Razumijem novinarsku znatiželju, ali “teorijama zavjere” o navodnom doziranju informacijama pojedinih članova Predsjedništva BiH nema mjesta”, poručio je Radončić, piše “N1“.\nČlan Predsjedništva Bosne i Hercegovine Milorad Dodik razgovarao je u petaku Banjaluci s ministrom sigurnosti BiH Fahrudinom Radončićem i ministrom unutarnjih poslova u Vladi Republike Srpske Draganom Lukačem o aktualnoj sigurnosnoj situaciji u BiH i regiji.\nKomšić, Džaferović i Dodik s Galagerom: Papa Franjo zanima se za stanje u BiH\n“Ipak, svaki direktan razgovor, nezavisno od danas precizno izrečenih razlika s obje strane, početak je očigledno teškog puta da se dogodi deblokiranje državnih institucija”, izjavio je ministar sigurnosti BiH Fahrudin Radončić.\nSLADIĆ PROGNOZIRA: “Došao je taj dio godine koji najmanje volim…”\nPlate žena u BiH za 300 KM manje u odnosu na muškarce


Jeremić: Vučićev kandidat biće Aleksandar Vučić - Sputnjik Srbija\nJeremić: Vučićev kandidat biće Aleksandar Vučić\n08:31 16.10.2016 (osveženo 13:45 16.10.2016) Preuzmite kraći link\nPredsednik CIRSD-a Vuk Jeremić odbacio je spekulacije da bi mogao da bude kandidat Aleksandra Vučića na predsedničkim izborima u Srbiji sledeće godine.\n„Besmislica je da ću biti Vučićev kandidat na predsedničkim izborima. Ma šta ko o tome trenutno mislio i govorio, Vučićev kandidat će biti Aleksandar Vučić“, rekao je Jeremić u intervjuu za „Blic“.\nOdgovarajući na pitanje hoće li se kandidovati za predsednika Srbije, on je rekao da mu je posle zahtevnog perioda i trke za generalnog sekretara UN potrebno neko vreme za introspekciju i odmor.\n„Uvek sam nastojao da važne odluke u životu ne donosim bez korenitog promišljanja i savetovanja s ljudima koje poštujem, uključujući svoju porodicu“, rekao je Jeremić.\nKada je reč o rezultatu u trci za generalnog sekretara UN, gde je osvojio drugo mesto u ukupnom plasmanu, a prvo u našoj regionalnoj grupi, Jeremić kaže da bi taj uspeh mogao da olakša put budućim međunarodnim inicijativama Srbije.\nUpitan koliko je zadovoljan podrškom koju je dobio od Vlade Srbije, Jeremić kaže da je „državni vrh pružio onoliku podršku koliku je smatrao da treba“.\nOn je precizirao da je njegova kampanja za generalnog sekretara UN koštala 211.570 evra.\n„Kandidatura Srbije je bila specifična i po tome što nijednim svojim delom nije finansirana iz državnog ili bilo kog drugog javnog budžeta. Jedini smo imali detaljno razrađen i javno dostupan plan za reformu UN. Ta platforma je bila osnov za generisanje privatnih donacija širom sveta. Država Srbija nije potrošila ni dinar“, rekao je između ostalog Jeremić.\nVučić: Jeremić, još jedna proročica\nVučić je povodom Jeremićeve izjave rekao da je iz toga shvatio da postoji još jedna „baba gatara“.\nVučić je, odgovarajući na pitanja novinara u Vranjskoj Banji, rekao da tekst nije čitao, ali da su mu pokazali taj naslov.\nOn je poručio da će i dalje da se bavi banjama, otvaranjem fabrika, razvojem, novim investicijama itd:\n„A oni koji nemaju druga posla neka bace pasulj, malo karte… Sada sam saznao da ima još jedna gatara u Srbiji“, primetio je.


Klimatske promene i zaštićena područja - Energija, klima i životna sredina\nKlimatske promene i zaštićena područja\nProjekat „Klimatske promene i zaštićena područja“ osmišljen je u cilju povećanja otpornosti na klimatske promene zaštićenih područja u Srbiji.\nRepublika Srbija je, usled geografskog položaja, veoma ranjiva na klimatske promene. Dodatno povećanje temperature izazvaće prirodne katastrofe u bliskoj budućnosti (suše, poplave, klizišta, itd...) što se svakako negativno odražava na biodiverzitet. Prilagođavanje klimatskim promenama, ublažavanje njihovih efekata, pravilno praćene kao i ažuriranje planova za upravljanje zaštićenim područjima, predstavljaju neke od mera za očuvanje biodiverziteta i unapređenja trenutnog stanja zaštićenih područja.\nGlavne aktivnosti na projektu su bile:\n- Istraživanje postojećih planova upravljanja zaštićenim područjima;\n- Saradnja sa grupom stručnjaka u cilju prepoznavanja vrsta i staništa ranjivih na klimatske promene, kao i mera integracije tema klimatskih promena u planove upravljanja;\n- Predstavljanje procena i smernica upravljačima zaštićenih područja i zainteresovanoj javnosti. Na osnovu projekta će biti izrađena infografika sa predloženim merama za prilagođavanje zaštićenih područja na klimatske promene.\nProjekat je realizovan uz finansijsku podršku Svetskog fonda za prirodu (WWF).


Vrhovni sud Venecuele: Gvaido je zakonito smenjen sa mesta predsednika Nacionalne skupštine - Sputnjik Srbija\n17:04 13 Jun 2021\nVrhovni sud Venecuele: Gvaido je zakonito smenjen sa mesta predsednika Nacionalne skupštine\n10:40 27.05.2020 Preuzmite kraći link\nUstavno veće Vrhovnog suda Venecuele TSJ, potvrdilo je kao zakonit novi rukovodeći sastav Nacionalne skupštine, koje su poslanici izabrali za 2020-2021. godinu, a u kom je umesto Huana Gvaida na mesto predsednika tog tela izabran Luis Para, saopšteno je iz TSJ Venecuele.\n„Ustavno veće Vrhovnog suda potvrdilo je kao zakonito rukovodstvo Nacionalne skupštine, imenovano 5. januara 2020. godine, za parlamentarni mandat 2020-2021. godine, u čiji sastav ulaze Luis Eduardo Para Rivero, kao predsednik Skupštine, Franklin Duarte kao prvi potpredsednik i Hose Gregorio Norjega, kao drugi potpredsednik”, piše u saopštenju TSJ, objavljenom na Fejsbuku.\nU skladu sa sudskom odlukom, formiranje paralelnog ili virtuelnog parlamenta je zabranjeno, a takve odluke neće biti pravosnažne. Svako službeno ili privatno lice, koje obezbedi ili iznajmi prostorije za rad takvih organa, smatraće se da je prekršilo zakon, a sve odluke takvog organa biće ništavne.\nNa zvaničnoj sednici parlamenta, 5. januara 2020. godine, umesto Huana Gvaida za predsednika Skupštine izabran je Luis Para. Nakon toga, poslanici-saveznici Huana Gvaida sastali su se posebno i odlučili da on ostaje na mestu predsednika i tokom sledećeg mandata.\nStručnjak za međunarodne krizne grupe Ajvan Brisko, pojasnio je da je time Gvaido faktički uklonjen s mesta predsednika Nacionalne skupštine i tako bio lišen mogućnosti da bude proglašen za privremenog predsednika.\nU Venecueli su početkom 2019. godine počeli masovni protesti protiv aktuelnog predsednika Nikolasa Madura ubrzo nakon što je on položio zakletvu. Tadašnji predsednik Nacionalne skupštine, lider opozicije, Huan Gvaido, nezakonito se samoproglasio za privremenog predsednika.\nOpozicioni lider Venecuele Huan Gvaido\nNiz zapadnih zemalja na čelu sa Sjedinjenim Američkim Državama priznalo je Gvaida za predsednika. Maduro je, zauzvrat, optužio Sjedinjene Američke Države da pokušavaju da organizuju puč kako bi postavile Gvaida za svoju marionetu i preuzele prirodne resurse Venecuele. Rusija, Kina, Kuba, Bolivija, Turska i brojne druge zemlje dale su svoju podršku Maduru kao jedinom legitimnom predsedniku Venecuele.\nVenecuela: Huan Gvaido pod istragom zbog pokušaja državnog udara\nGvaido upao u zgradu Parlamenta Venecuele\nskupština, Venecuela, Huan Gvaido\n17:02 Đoković izgubio i drugi set! /uživo/\n17:01 Hrvatska razočarala – sledi istorijski meč za Makedonce /uživo/